Online grupe psihološke podrške za trudnice, samohrane mame i mame žrtve porodičnog nasilja\nDrage mame, znamo da vam nije lako, kao što znamo da vam je tokom trajanja vanrednog stanja i globalne pandemije, kroz koju još uvek prolazimo, bilo još teže. Da bismo vas podržale i pomogle vam u ovom, za sve nas teškom vremenu, pozivamo vas da nam se pridružite besplatnoj grupi psihološke podrške koja će se sastajati šest puta po jedan i po sat.\nU ovom trenutku formiramo tri različite grupe psihološke podrške — jednu namenjenu trudnicama, jednu namenjenu samohranim mamama i jednu za mame koje su bile žrtve porodičnog nasilja. Sve grupe će se sastajati online, putem besplatne aplikacije Zoom kojoj možete pristupiti preko kompjutera, mobilnog telefona ili tableta. Grupe su otvorene za mame iz cele Srbije.\nGrupna psihološka podrška predstavlja sigurno mesto rasta, podrške i međusobnog deljenja koja okuplja mame koje su imale ili imaju slično iskustvo. To je mesto bez osuda, gde u bezbednoj atmosferi možete da razmenite iskustva i emocije, kao i da čujete iskustva onih koje su prošle ili prolaze kroz slične izazove. Grupa je ograničena na osam mama koje će se sastajati tokom trajanja celog programa, odnosno tokom šest susreta.\nOvaj projekat Centra za mame sprovodi se u okviru programa Aktivne zajednice: solidarni odgovor na COVID-19 koji sprovodi Trag fondacija. Učešće je besplatno za sve mame, ali vas molimo da se prijavljujete samo ako možete da se obavežete da ćete doći na svih 6 susreta.\nGrupa podrške za trudnice\nDraga trudnice, znamo da te brine COVID-19, globalna pandemija, gde ćeš se poroditi, da li će biti drugog talasa na jesen, u kakav svet donosiš dete… Tu smo da te podržimo da se što bolje izboriš sa svim emocijama sa kojima se sada suočavaš.\nOnline grupa podrške namenjena trudnicama je posebno namenjena onima koje se tokom trudnoće suočavaju sa određenim emocionalnim problemima proput anksioznosti, depresije, brige ili drugim psihološkim problemima, kao i trudnicama koje su pod stalnim stresom, trudnicama koje nemaju adekvatnu partnersku ili podršku porodice i trudnicama koje imaju rizičnu trudnoću ili neku vrstu problema u trudnoći. Posebnu prednost dajemo onima koje imaju rizičnu trudnoću, a nemaju adekvatnu podršku porodice ili bliskih ljudi.\nGrupa podrške pruža pre svega empatiju i razumevanje trenutnog emocionalnog i psihološkog stanja, razmenu iskustava, psihoedukaciju u cilju učenja strategija za prevazilaženje problema, smanjenja stresa i opuštanja.\nOva grupa podrške se sastaje šest puta nedeljom od 12 do 13.30 časova i počinje sa susretima u nedelju, 21. juna. Ista grupa trudnica će se sastajati svaki put, a prijavljivanjem na grupu se prijavljujete za svih šest puta.\nOvu grupu podrške vodi Bojana Rubežanović, diplomirana psihološkinja i REBT (Racionalno emotivno bihejvioralna terapija), psihoterapeutkinja u edukaciji, sa dugogodišnjim iskustvom u radu sa mamama i porodicama. U okviru Centra za mame vodila je radionice namenjene trunicama. Za rad sa trudnicama ju je motivisala sopstvena rizična trudnoća i sopstveno životno iskutvo, tokom koga je uspešno primenjivala stečena znanja iz psihoterapije.\nGrupa podrške za samohrane mame\nDrage hrabre mame, vi koje se samostano starate o svojoj deci, ukoliko ste otvorene za međusobnu razmenu iskustava majčinstva sa drugim samohranim mamama, za lični razvoj i usvajanje novih veština i psiholoških znanja koje će vas podržati i ojačati vaše kapacitete da se nosite sa svojom plemenitom, a bremenitom ulogom, uprkos svim izazovima i kriznim situacijama, pozivamo vas da se prijavite za program grupe podrške samohranim majkama.\nGrupa je namenjena mamama koje koje se samostalno staraju o deci posle razvoda ili raskida vanbračne zajednice, udovicama, mamama koje su su rodile decu, a da nisu zasnivale partnersku zajednicu, posebno one čija deca nemaju priznato očinstvo. Grupa podrške će vam pružiti razumevanje, informacije o ostvarivanju prava, međusobnu razmenu iskustava i ideja, empatiju i priliku da tragate za novim pogledima na probleme.\nOva grupa će se sastajati subotom od 17 do 18.30 časova i počinje 27. juna. Ista grupa će se sastajati svaki put, a prijavljivanjem se prijavljujete za svih šest puta.\nGrupu vodi Svetlana Prodanović, diplomirana psihološkinja i porodična psihoterapeutkinja. Kroz rad u socijalnoj zaštiti, Svetlana ima višedecenijsko iskusto u radu sa samohranim majkama. Želi je da vas podrži, razume, da vas podstakne da promišljate i dolazite do novih uvida, da vas informiše o pravima, ali i da nešto novo nauči od vas.\nGrupa podrške za mame koje su pretrpele porodično nasilje\nDrage mame, svesne smo da je ovo vreme krize izazvano pandemijom virusa korona za vas bilo dvostruko stresno, jer vi već bijete veliku bitku. Ako ste zainteresovane da prođete iskustvo grupne podrške ženama žrtvana porodičnog nasilja, ako ste otvorene da se povežete sa drugim majkama koje takođe imaju iskustvo porodičnog nasilja, onda je grupa podrške majkama-žrtvama porodičnog nasilja pravi izbor za vas.\nKroz zajednički rad u maloj i bezbednoj grupi, imaćete priliku da razmenjujete iskustva sa drugim mamama, da se sa njima empatično povežete, usvojite korisna psihološka znanja i preporuke, steknete nove uvide i radite na svom ličnom snaženju sa ciljem prevazilaženja pozicije žrtve.\nGrupa će se sastajati petkom od 17 do 18.30 časova i počinje 26. juna. Ista grupa će se sastajati svaki put, a prijavljivanjem na grupu se prijavljujete za svih šest puta.\nGrupu vodi Svetlana Prodanović, diplomirana psihološkinja i porodična psihoterapeutkinja. Kroz rad u socijalnoj zaštiti, Svetlana ima višedecenijsko iskusto u radu sa ženama žrtvama nasilja. Želi da vas podrži, razume, da vas podstakne da promišljate i dođete do novih uvida, da vas informiše o pravima, ali i da nešto novo nauči od vas.\nZa više informacija o prijavi i grupama pišite nam na info@centarzamame.rs.


SAM :: ManpowerGroup pokrenula program podrške profesionalcima pri zaposlenju „Ne odlažemo Vaše šanse“\nManpowerGroup pokrenula program podrške profesionalcima pri zaposlenju „Ne odlažemo Vaše šanse“\nKompanija ManpowerGroup je pokrenula program konsultantske podrške namenjenom svim profesionalcima kojima je stabilnost radnog mesta ugrožena novonastalom situacijom, koji su ostali bez posla, ali i zaposlenima koji su otvoreni za nove izazove.\nSa zadovoljstvom Vas pozivamo da uzmete učešće u programu konsultantske podrške Talent Acquisition tima ManpowerGroup-e namenjenom svim profesionalcima kojima je stabilnost radnog mesta ugrožena novonastalom situacijom, koji su ostali bez posla, ali i zaposlenima koji su otvoreni za nove izazove.\nTalent Acquistion tim je organizaciona jedinica kompanije ManpowerGroup koja se bavi zapošljavanjem kandidata koji poseduju višegodišnje iskustvo i profesionalnu ekspertizu u korporativnom okruženju, zapošljavanje menadžerskog i izvršnog nivoa, zapošljavanje programera i drugih IT stručnjaka.\nRadujemo se Vašoj prijavi i prilici da se upoznamo ili obnovimo našu saradnju. Više o samom programu i prijave za razgovor sa našim konsultantima možete poslati OVDE.


RUSI ZABRINUTI, Amerika testira najopasniju nuklearnu bombu svih vremena – VIDEO | WebTribune\nHome U FOKUSU RUSI ZABRINUTI, Amerika testira najopasniju nuklearnu bombu svih vremena – VIDEO\n– Ulazak u sledeću fazu je veliko dostignuće za NNSA i izuzetno talentovane naučnike i inženjere na čijem se radu zasniva ova značajna misija za nacionalnu bezbednost – izjavio je administrator NNSA general-potpukovnik Frank G. Kloc.\n– Trenutno, B61 sadrži najstarije komponente u američkom arsenalu, a ovo će uticati da se životni vek sistema produži za najmanje 20 godina – dodaje se.\n– Ukoliko mogu da smanjim verovatnoću od promašaja, da li to znači da će u očima nekog predsednika ili u procesu odlučivanja o bezbednosti biti pogodnija za upotrebu? – izjavio je za “Pi-bi-es” general Džejms Kartrajt, penzionisani zapovednik američke strateške komande.\n– Odgovor je da bi verovatno bila upotrebljivija.\nKako navodi “Reveal”, troškovi programa B61-12 iznose oko 11 milijardi dolara za 400 jedinica, što znači da je reč o najskupljoj bombi na svetu.\nSekretar za energetiku Ernest Moniz je, međutim, izjavio da “program za produženje životnog veka nuklearnog arsenala direktno podržava direktivu predsednika Obame da se sačuva sigurno, bezbedno i efikasno nuklearno oružje za odvraćanje, uz istovremeno smanjenje zaliha”.\n– Kada bude završen B61-12 LEP, B81-1, poslednje oružje u megatonskoj klasi moći će da bude povučeno iz upotrebe – dodao je on.\nZa razliku od dosadašnjih nuklearnih bombi, B61-12, koju mogu da nose nevidljivi lovci, imaće specijalnu opremu, prozvedenu u “boingu”, koja će omogućiti precizno upravljanje putanjom leta. Tu je i mehanizam koji omogućava prilagođavanje eksplozivne snage – od 50.000 tona TNT do svega 300 tona.


Ništa od pojačanja iz Bugarske - Partizan odbijen zbog crno-belih boja i ove lepotice?! (foto)\nIzvor: Sportske.net, 14.Jan.2018, 14:49\nBrojni bugarski mediji danas pišu o interesovanju Partizana za ofanzivnog vezistu Boteva, ali da ih je on odbio! I nije mu prvi put da tako postupi kad se pojave primamljive ponude.\nPartizan je ove zime angažovao samo Slobodana Uroševića, a navijači crno-belih željno iščekuju vest o sledećem zimskom pojačanju.\nIntenzivno >> Pročitaj celu vest na sajtu Sportske.net << se radi na angažovanju Radosava Petrovića i Đorđa Ivanovića, u igri je i Saša Zdjelar, a bugarski ''Sportal'' danas je povezao još jedno ime sa Partizanom.\nNavodno, crno-beli žele u svojim redovima i 24-godišnjeg Bugarina Todora Nedeleva iz ekipe Boteva, ali im je on rekao ''NE''.\nTamošnji mediji takođe ističu i zanimljive razloge zbog kojih je Nedelev tako reagovao. Jedan su Partizanove crno-bele boje, kakve nosi i najveći rival Boteva, ekipa Lokomotive iz Plovdiva, a drugi devojka Anita Terzijska od koje navodno ne želi da se odvoji, iako im Beograd nije daleko.\nIpak, utisak je da je pravi razlog taj što jednostavno ne želi da ode iz voljenog kluba, posle neuspele epizode u nemačkom Majncu, a bugarski mediji prenose da je i u proteklim godinama odbijao ''ogroman novac'' iz Ludogoreca, Levskog, ali i Kine i Ujedinjenih Arapskih Emirata.\nSportske.net: Zvezda promovisala i drugo pojačanje, Hajdin se vratio kući\nN1 televizija: Novo pojačanje u Zvezdi - stigao i Hajdin\nMozzartSport.com: Hajdin: Vratio sam se gde pripadam\nVesti-online.com: Drugo pojačanje Zvezde: Hajdin se vration an "Marakanu"


Bilčik: Očekujemo više od Srbije, ali i od EU\nTanjug 10. decembra 2020. 12:48\nBRISEL, 10. decembra ( Tanjug) – Izvestilac Evropskog parlamenta za Srbiju, Vladimir Bilčik, pozvao je danas Savet EU da otvori dodatna poglavlja sa Srbijom, a sve evroparlamentarce – da podrže konstruktivno zalaganje srpskih vlasti u sprovođenju važnih reformi u zemlji.\nOčekujemo više od Srbije, ali i od EU – suština je Bilčikovih zaključaka i ocena iznesenih u nacrtu Izveštaja o Srbiji, koji je danas predstavio pred Spoljnopolitičkim odborom Evropskog parlamenta.\nKad je reč o očekivanjima, Bilčik izdvaja međustranački dijalog, a EP je, kaže, spreman da se on što pre nastavi, ukazuje da je normalizacija odnosa između Srbije i Kosova prioritet i preduslov za pristupanje EU, i da dijalog, kojeg, inače, suštinski nema, osim na tehničkom nivou, mora doneti opipljive rezultate.\nBilčik je poručio da je otvaranje poglavlja „početak dugog pregovaračkog procesa“ ispunjavanja obaveza i prelaznih merila, ali i da istovremeno može da bude podrška „političkim promenama“ kada je reč o geopolitičkim izazovima i reformama na Zapadnom Balkanu.\nOn napominje da je nacrt njegovog Izveštaja zasnovan na četiri osnovne oblasti, od kojih je prva oporavak zemlje od pandemije.\n„Nadam se da će ovaj opravak da približi Srbiju i EU“, poručio je Bilčik. Druga oblast se tiče reformi i to prvenstveno u oblasti vladavine prava.\nIzvestilac za Srbiju u EP ocenjuje da „politička kriza u Srbiji iz 2019/2020 još uvek nije završena“ i poziva sve relevantne političke faktore u zemlji da u potpunosti učestvuju u političkom nadmetanju i demokratskim institucijama u zemlji.\nOn je nagalsio da je EP spreman da nastavi Međustranački dijalog, čiji bi rezulatati trebalo da se vide „znatno pre sledećih izbora“ u zemlji, zakazanih za proleće 2020. godine.\n„Cenim to što je nova vlada usvojila predlog ustavnih amandmana i podnela ga Narodnoj skupštini. Svi znamo koliko je teško promeniti Ustav Srbije, ali potrebna nam je što sveobuhvatnija promena, s ciljem pristupanja Srbije EU“, naveo je Bilčik.\nOn je posebno naglasio važnost napredovanja Srbije u oblasti slobode medija i izražavanja i izrazio zabrinutost zbog izveštaja o nasilju i pretnjama novinarima. „Ohrabruje činjenica da je nova ministarka kulture Maja Gojković povukla sve zahteve za pokretanje sudskog postupka protiv medija i novinara i obaveštenja javnosti protiv određenih medija. Istovremeno, Akcioni plan za sprovođenje medijske strategije usvojen je 3. decembra“, kaže Bilčik.\nVldimir Bilčik je istakao „kontinuirano i konstruktivno“ zalaganje Srbije kada je reč o odnosima u regionu, posebno u dijalogu sa Prištinom, dodajući da je normalizacija odnosa između Srbije i Kosova „prioritet i preduslov za pristupanje EU“.\n„Istao kao što od Srbije očekujemo više, tako moramo očekivati više i od sebe. Ova godina je naglasila da evropska perspektiva nije data. Ostali spoljni akteri, Rusija i Kina, koriste svaku priliku da povećaju svoj uticaj na region i Srbiju“, ocenio je Bilčik.\nOn je pozvao EU da „iskoristi sve strateške alate“, uključujući i otvaranje novih pregovaračkih poglavlja sa Srbijom.\nVladimir Bilčik je na kraju svog izlaganja pozvao sve u EP da podrže konstruktivno zalaganje srpskih vlasti u sprovođenju važnih reformi u zemlji.\nEvropski parlementarci mogu do 15. decembra da podnesu amandmane na nacrt Izvešataj o Srbiji, o kome će se u Spoljnopolitičkom odboru glasati 4. februara. Izvešataj bi u formi Rezolucije o Srbiji trebalo da bude usvijen na plenarnom zasedanju EP u martu.\nKongresmeni primaju pretnje uoči rasprave o opozivu Trampa\nEU zabrinuta zbog ponašanja Rusije prema NVO\nMinistri spoljnih poslova EU danas o vakcinama za ZB


BiH u januaru podnosi aplikaciju za članstvo u EU | BiH, Eurointegracije | Al Jazeera Balkans\nBiH u januaru podnosi aplikaciju za članstvo u EU\nPredsjedavajući Predsjedništva Bosne i Hercegovine Dragan Čović kaže da je aplikacija historijski važna za put te zemlje ka eurointegracijama.\nDragan Čović je svjestan da će se među 28 članica Evropske unije naći i one koje će negativno reagirati na aplikaciju Bosne i HercegovineAnadolija\nBosna i Hercegovina aplikaciju za članstvo u Evropskoj uniji predat će u januaru naredne godine, najavio je u četvrtak predsjedavajući Predsjedništva te zemlje Dragan Čović.\nPrema njegovim riječima, iako mnogi misle da ima više simboličan značaj, ta aplikacija je historijski važna za put Bosne i Hercegovine ka evropskim integracijama.\n"Prihvatili smo izvješće Denisa Zvizdića, predsjedatelja Vijeća ministara, koji nas je informirao o razgovorima koje je vodio prošli tjedan u Briselu. Zatim smo se obvezali kao članovi Predsjedništva da ćemo u siječnju predati zahtjev za članstvo u EU. Možemo biti zadovoljni s izvršenjem obveza prema EU i kada je u pitanju prilagodba Sporazuma o stabilizaciji i pridruživanju, ali i u smislu 'tradicionalne trgovine'", kazao je Čović novinarima u Sarajevu.\n'Sustižemo Crnu Goru i Srbiju'\nDodao je kako je svjestan da će se među 28 članica EU-a naći i one koje će negativno reagirati, ali je istakao da je, bez obzira na to, bosanskohercegovačka vlast sebi zacrtala jasan plan, prema kojem treba djelovati u tri pravca, prenosi Anadolija.\n"Za ovu i za narednu godinu iznijeli smo jasan plan našeg djelovanja. Jedan je naš euroatlantski put, drugi je naše unutarnje uređenje, treći je izborno zakonodavstvo, preuređenje odnosa koji bi olakšali komunikaciju i rješavanje političkih problema. Mislim da smo danas donijeli povijesnu odluku, kojom pravimo iskorak ka EU, i nije slučajno izabran prvi mjesec naredne godine za podnošenje zahtjeva za članstvo. Naravno da je to samo početak, ali smo sigurni da, ako budemo radili ovom dinamikom i ako uspijemo u šestom mjesecu da dobijemo poziv za aktiviranje akcijskog plana za MAP - time bismo napravili veliki iskorak i dali do znanja da sustižemo Crnu Goru i Srbiju", kazao je predsjedavajući Predsjedništva Bosne i Hercegovine.\nČlanovi Predsjedništva su na sjednici u četvrtak prihvatili prijedlog budžeta državnih institucija za narednu godinu, što je za Čovića također dobar znak.\n"Usvojili smo i prijedlog proračuna, koji, u ime Predsjedništva, sada ide u parlamentarnu proceduru, s ciljem da on bude usvojen do kraja ove godine. Vjerujem da će u zakazanome terminu Zastupničkog doma [Parlamentarne skupštine Bosne i Hercegovine] isti dan biti Dom naroda, kako bi na neki način navikli sve nas u Bosni i Hercegovini da tekućoj fiskalnoj godini donosimo proračun za narednu", rekao je Čović.\nRezoluciju Evropskog parlamenta o Dejtonskom mirovnom sporazumu ocijenio je kao poruku da bosanskohercegovački političari moraju voditi računa o svojoj zemlji.\nPosjeta Saudijskoj Arabiji\nPrema njegovom mišljenju, tom porukom jasno je dato do znanja da Bosna i Hercegovina ima svoje mjesto u evropskoj porodici, ali da je potrebno da se prilagodi standardima.\nNaglasio je da je važno da vanjska politika te zemlje može odigrati veliku ulogu u njenom razvoju i napretku.\nSvoju posjetu Saudijskoj Arabiji u srijedu okarakterizirao je veoma uspješnom, izrazivši nadu da će razgovori koje je vodio sa zvaničnicima te zemlje donijeti dobrobit Bosni i Hercegovini, prije svega na ekonomskom planu.\nSmatra da je za realizaciju mnogih saudijskih investicija, ali i onih iz Evrope i SAD-a, potrebno prvenstveno smanjiti birokratske prepreke koje trenutno postoje u Bosni i Hercegovini.\nBrisel: Reforme ključ napretka BiH ka EU


Manifestacija “Tesla dani 2019” povodom rođendana jednog od najblistavijih umova čovečanstva – LaVie.rs\nJedan od najblistavijih umova čovečanstva, veliki inovator, jedan od najpoznatijih srpskih i svetskih pronalazača i naučnika u oblasti fizike, elektrotehnike i radiotehnike – Nikola Tesla.\nRođendan Nikole Tesle obeležava se 10. jula manifestacijom “Tesla dani”, kulturnom rutom kroz gradove Evrope i Amerike.\nOvogodišnja manifestacija “Tesla dani”, šesta po redu, proteći će u znaku daljeg umrežavanja i međunarodne saradnje, kako bi ruta “Putevima Tesle” ušla već tokom leta u proces sertifikacije i postala zvanična ruta Saveta Evrope, ističu predstavnici Klastera puteva kulture.\nZanimljivim susretima, eksperimentima, predavanjima, obilascima, izložbama, kao i raznim drugim dešavanjima inspirisanim Nikolom Teslom i njegovim životom, vremenom elektrifikacije i industrijalizacije, biće u okviru kulturno – turističke rute “Putevima Tesle” proslavljen 10. jul.\n“Tesla dane” organizuje Klaster puteva kulture, koji umrežava preko 40 institucija kulture, turističkih organizacija i agencija, privrednika i čak pet fakulteta u Srbiji, Sloveniji, Hrvatskoj i SAD. Svake godine specijalna dešavanja Tesli u čast pripremaju članice i saradnici Klastera.\nMeđunarodna ruta “Putevima Tesle” u Srbiji obuhvata sam Muzej Nikole Tesle, Beograd iz ugla Nikole Tesle – sve ono što je Tesla video i obišao kada je 1892. godine posetio Beograd, Negotin kao rodni grad Đorđa Stanojevića i deset malih starih hidroelektrana Elektroprivrede Srbije, koje su pravi mali živi muzeji, a nastale su mahom zahvaljujući velikom prijateljstvu i saradnji Tesle i Stanojevića.\nNa “Putevima Tesle” je još i Muzej Jovana Jovanovića Zmaja u Sremskoj Kamenici, Teslinog omiljenog pesnika, zatim manastir Šišatovac odakle potiče Teslina ljubav prema golubovima, kao i Zavičajni kompleks Mihajla Idvorskog Pupina, Teslinog savremenika, prijatelja i donekle rivala.\nHrvatski deo rute obuhvata Smiljan, rodno mesto Nikole Tesle, Karlovac – grad u kome je završio gimnaziju, Zagreb i Tehnički muzej “Nikola Tesla”, kao i stare hidroelektrane Ozalj i Krka.\nNikola Tesla je 1878/1879. živeo i prvi put u životu radio u Mariboru, zato je i ovaj grad značajan za razvoj evropskih “Puteva Tesle”.\nRuta obuhvata i Grac i Prag, s obzirom da je Tesla u ovim gradovima studirao, zatim Budimpeštu, Strazbourg i Pariz jer je tu radio i ostavio traga, i naravno SAD gde je proveo veći deo svog života.\nbeograd, događaj\t0\nKajsije - mirisno voće koje čuva vid i usporava starenje\nNajlepši kokteli koji će vas rashladiti ovog leta


Politika - datum: 2018-09-03 REGIONALNI KAMP O BEZBJEDNOSTI I DIPLOMATIJI\nJedanaesti po redu, regionalni kamp REAKT 2018, na kome će učestvovati preko 60 mladih iz zemalja u regionu, biće svečano otvoren danas u 16 časova u selu Vusinje, opština Gusinje.\n– Na otvaranju će govoriti Slobodan Filipović, državni sekretar u Ministarstvu odbrane Crne Gore, Nenad Koprivica, direktor Direktorata za mlade u Ministarstvu sporta i član Regionalne kancelarije za mlade RYCO, Mitja Moćnik, ambasador republike Slovenije u Crnoj Gori, Anela Čekić, predsjednica opštine Gusinje, i Aleksandar Dedović, izvršni direktor NVO Alfa centar – piše u saopštenju organizatora NVO Alfa centra.\nNaveli su da će prvog dana kampa biti organizovana i promocija knjige „Neka Bog blagoslovi ovu zemlju“ – inaguracioni govori predsjednika SAD“, autora Dragana Vugdelića, a čiji izdavač je NVO Alfa centar.\n– Ovogodišnji kamp biće obogaćen temama vladavine prava i jačanja demokratije u zemljama regiona, kao i aktivizmom mladih, i učešćem mladih u nacionalnim politikama i prihvatanjem pomirenja kao osnovnog preduslova za jačanje stabilnosti u regionu zapadnog Balkana – piše u saopštenju.\nDodaje se da se nadaju da će i ovaj kamp opravdati očekivanja polaznika i predavača.\n– Sigurni smo da ovim konceptom doprinosimo pozicioniranju Crne Gore na međunarodnoj sceni istovremeno promovišući sjever Crne Gore kao gostoljubivu i atraktivnu turističku destinaciju. U toku pet dana trajanja kampa biće realizovano 11 predavanja, 10 panel diskusija, dvije radionice i debate, a osim edukativnog dijela, sadržaj kampa podrazumijeva sportske i kulturne aktivnosti, kao i jednodnevni obilazak Gusinja i okoline – piše u saopštenju.


Umesto konkretnog dogovora, radnici dobili novo obećanje - juGmedia\nNovo razoračenje doživeli su danas radnici propalih društvenih firmi iz Niša koji potražuju zaostale zarade, jer su se umesto sa premijerkom Anom Brnabić i ministrom privrede Goranom Kneževićem, njihovi predstavnici sastali sa državnim sekretarima Draganom Stevanovićem i Milanom Trivuncem.\nUmesto konkretnog dogovora tročlana radnička delegacija koju je predvodio Žarko Đorđević dobila je samo obećanje o novom sastanku.\nNa sastanku je dogovoreno da državni sekretari predstojeće srede sa premijerkom Anom Brnabić razmatraju problem isplate zaostalih zarada.\n„Pokazali smo Stevanoviću i Trivuncu presude Ustavnog suda i suda u Strazburu presude u kojima stoji da država treba iz budžetskih sredstava da isplati zaostale zarade. Oni su kazali da država mora da donese zakon da bi zarade bile isplaćene“, rekao je Đorđević.\nZa naredni petak zakazano je novo protestno okupljanje radnika koji potražuju zaostale zarade.\nProcenjuje se da oko 9 hiljada radnika propalih društvenih firmi u Nišu nije naplatilo zarade, a njihova ukupna potraživanja iznose oko 4,5 milijardi dinara.\nPrilikom boravka Vlade Srbije u Nišu u jesen 2016. godine, radnici su dobili obećanje sadašanjeg predsednika a tada premijera Aleksandra Vučića da će ima zarade biti isplaćene do kraja te godine.\nPotpisani ugovori s medijima o sufinansiranju projekata (VIDEO)\nU okviru obeležavanja Dana grada, predstojeći vikend u Vranju obeležiće nadmetanje u sportskim dešavanjima na više lokacija. Ove godine će, kao…\nNIŠ - Povodom 8. Marta, međunarodnog Dana žena gradonačelni Zoran Perišić uručio je simbolične poklone Nišlijkama koje koje rade specifične…\nObnavlja se urušeni most\nLESKOVAC – Direkcija za urbanizam i izgradnju angažovala je preduzeće “Produkt” iz Pečenjevca da popravi most kod Gradašnice koji se pre dva…


Na sastanku s evroparlamentarcima zatražena promena skoro svega u vezi sa izbornim procesom | 013 info\nNa sastanku s evroparlamentarcima zatražena promena skoro svega u vezi sa izbornim procesom\nBeta\tSre, 05/05/2021 - 18:40\nLider Stranke slobode i pravde (SSP) Dragan Đilas izjavio da je dijalog sa evroparlamentarcima, koji je počeo danas, protekao u „konstruktivnoj atmosferi“ i izrazio nadu da će razgovori biti nastavljeni u junu uživo, kada će poslanici Evropskog parlamenta moći da putuje van granica EU, što sada ne mogu zbog pandemije.\nĐilas je nakon uvodnog onlajn sastanka dela opozicije sa evroparlamentarcima za televiziju N1 rekao da su „predstavnici opozicije izneli svoje ideje o tome šta bi trebalo menjati u izbornom sistemu, o medijima ali i po pitanju pritiska na birače“.\nOn je naveo da su predstavnici opozicije izneli zahtev i da se jedna slobodna frekvencija koja još postoji dodeli televiziji koja bi se profesionalno bavila svojim poslom.\nNa pitanje šta su predstavnici Evropskog parlamenta danas rekli, Đilas je odgovorio „da je dogovor da se o tome ne priča“, i dodao da su predstavnici opozicije na sastanku ukazali da se „stalno Srbija uslovljava dijalogom s Kosovom, ali nema uslovljavanje režima dijalogom unutar Srbije, demokratijom unutar Srbije“.\nNa pitanje šta je još zatraženo na današnjem sastanku, Đilas je rekao da su to bili predlozi i zahtevi „da se promeni gotovo sve u vezi sa izbornim procesom, pre svega mediji“\n„Predložili smo da udruženja novinara predlože ljude na RTS-u koji bi uređivali program svakog drugog dana. Rekao sam jednu stvar – stav evroparlamentaraca da li će da dozvole ovakav režim, to je na njima, ali mi sa ove strane, ni Borko Stefanović, ni (Marinika) Tepić, ni ja, šta smo doživeli, mi da nas neko ismeva nećemo da prihvatimo. Imamo ljude s konkretnim izjavama, ponudili smo EU parlamentarcima da im ispričaju šta se dešava na lokalu, kao i o ovome u Jagodini“, kazao je Đilas.\nOnlajn konsultacije predstavnika srpske opozicije sa evroposlanicima održane su danas pre podne u prostorijama Delegacije EU u Beogradu.\nRanije je rečeno da će na tom prvom sastanku učestvovati svi potpisinici zajedničke platforme, odnosno predsednik SSP Dragan Đilas, predsednik Demokratske stranke Zoran Lutovac, predsednik Pokreta slobodnih gradjana Pavle Grbović, predsednik Zajedno za Srbiju Nebojša Zelenović, Pokreta za preokret Janko Veselinović i član Političkog saveta Ne davimo Beograd Djordje Pavićević.\nPredsednik Demokratske stranke Zoran Lutovac izjavio je da je današnji sastanak sa predstavnicima Evropske komisije bio usmeren na agendu, format i način kako doći do sporazuma koji bi bio konkretan i kako obezbediti fer izbora.


Svet Autor:Margita Milovanović06. jan. 202116:01\nDesetine Trampovih pristalaca sukobile su se sa vašingtonskom policijom danas uoči potvrđivanja izbornih rezultata u Americi.\nEnrike Tario, lider Praud bojsa koji je uhapšen u ponedeljak zbog uništavanja imovine i posedovanja magacina za oružje, pušten je uz kauciju juče i naređeno mu je da napusti Vašington, saopštila je policija glavnog grada.\nUhapšen lider „Praud bojsa“: Trampovi desničari opet luduju\nProtesti protiv izabranog predsednika Džoa Bajdena počeli su u Vašingtonu u utorak, a došlo je i do sukoba Trampovih pristalica sa policijom. To bi mogla biti samo naznaka onogo što se tek može dogoditi, pišu strani mediji.\nNa snimcima koji kruže društvenim mrežama vidi se haotična situacija na ulicama Vašingtona gde je došlo do naguravanja demonstranata i pripadnika policije.\nOčekuje se da će se danas pojaviti na hiljade ljudi u maršu pod sloganom „Spasimo Ameriku”. Gradske vlasti u Vašingtonu upozorile su ranije Trampove pristalice da oružje ostave kod kuće.\nVeliki protest zakazan je na dan kada američki Kongres treba da potvrdi rezultate predsedničkih izbora, prema kojima je Bajden odneo pobedu.\nAmerički predsednik Donald Tramp izbore smatra neregularnim i tvrdi da je reč o prevari i krađi glasova, a sa njim su saglasne brojne njegove pristalice.\nTramp bi trebalo da se pojavi pred demonstrantima danas popodne u javnom parku Elips, južno od Bele kuće, pisalo je jutros na Trampovom Tviter nalogu\n„Masa! Vašington je preplavljen ljudima koji ne žele da dopuste izbornu krađu radikalnih levičarskih demokrata“, tvitovao je nešto ranije Tramp i dodao: „Vidimo se u Vašingtonu!“\namerički izboriBLMDonald TrampDžo BajdenPonosni momviPraud bojsprotestiSADVašington


UBISTVO JELENE MARJANOVIĆ Advokatica male Jane će se izjasniti da li se ćerka pridružuje KRIVIČNOM GONJENJU ZORANA MARJANOVIĆA\nPravni zastupnik Jane Marjanović (8) biće danas, po prvi put, ispitan u Višem javnom tužilaštvu u Beogradu. Ova beogradska advokatica, koja zastupa devojčicu po službenoj dužnosti, kako "Novosti" saznaju, treba da se izjasni da li se dete pridružuje krivičnom gonjenju okrivljenog ili više njih za ubistvo svoje majke Jelene Marjanović.\nOvu advokaticu je maloletnoj Jani dodelilo Više tužilaštvo, koje vodi postupak protiv njenog oca Zorana Marjanovića, sumnjičeći ga da je 2. aprila 2016. godine ubio suprugu Jelenu. U neposrednoj blizini mesta zločina, prema optužnici, bila je i devojčica, koja je tog popodneva sa roditeljima došla na nasip Crvenka u Borči.\nZoran i Jana\nZoran Marjanović je pre nekoliko dana povratio puno starateljstvo nad detetom, koje mu je oduzeto posle pronalaženja brutalno ubijene pevačice u kanalu u ovom naselju nadomak Beograda i nakon što je protiv njega podneta krivična prijava za monstruozno ubistvo.\nPrivremeni staratelj maloj Jani prvo je bio Centar za socijalni rad, a onda je to pravo i dužnost preuzeo njen rođeni stric Miloš.\n- Još nije doneta odluka da li će mala Jana ponovo biti saslušana. Za početak, dodeljen joj je pravni zastupnik po službenoj dužnosti. Jedan od zahteva Apelacionog suda, koji je vratio po drugi put optužnicu, bio je da se dete ispita u prisustvu svog punomoćnika. Kada je prvi put davala izjavu, nije ga imala. Sada joj ga je tužilaštvo dodelilo, i to iz redova advokata - navodi naš izvor iz Višeg tužilaštva.\nViše nego interesantno moglo bi da bude današnje izjašnjavanje advokata male Jane.\n- Ukoliko se priključi krivičnom gonjenju, to bi teoretski moglo da znači i da se priključila gonjenju oca Zorana, koji je, zasada, jedini okrivljeni za ubistvo. Ona mu je, međutim, kada je ispitana u tužilaštvu, dala neoborivi alibi. Ispričala je da se nije odvajao od nje tog tragičnog popodneva i da su zajedno tražili mamu. To znači da Zoran nije mogao da počini zločin - pojašnjava naš sagovornik.\nSve ono što je zatražio Apelacioni sud da se izvede kao dokazna radnja, vraćajući po drugi put optužnicu na doradu, Više javno tužilaštvo je odradilo, osim tog novog ispitivanja devojčice.\n- I svi novi dokazi idu u prilog Zoranovoj odbrani. U rani na njegovoj ruci nema Jeleninog DNK, ne može da se utvrdi starost mrlja krvi na zadnjem sedištu "mercedesa" koji je vozila pevačica, čak ni prostorno-vremensko veštačenje nije precizno i ne daje odgovor na pitanje da li je Zoran namereno ugasio telefon ili ne - kazao je izvor Novosti.\nTužilaštvo ima tri mogućnosti\nU ovom trenutku Tužilaštvo ima tri mogućnosti. Prvo, da po treći put podigne optužnicu protiv Zorana Marjanovića, rizikujući da ponovo bude odbačena, a drugo - da odustane od njegovog gonjenja.\nTreća mogućnost, koja je možda i najizvesnija, jeste da Zoran Marjanović bude optužen za saizvršilaštvo, a kao direktni izvršilac N. N. Javnost će u narednih mesec dana dobiti odgovor, kada Više javno tužilaštvo u Beogradu obelodani svoju odluku.\nNestanak Jelene Marjanović prijavljen je kasno uveče 2. aprila 2016. Njeno telo pronađeno je sutradan u kanalu, neposredno uz nasip u Borči. Istog dana policija je privela njenog supruga Zorana, koji je posle 48 sati pušten bez krivične prijave, jer nije bilo dokaza da je brutalno ubio suprugu.\nOn je ponovo uhapšen godinu i nešto kasnije, 15. septembra 2017. godine. Februara 2018. protiv njega je podignuta prva optužnica za teško ubistvo. Ona je ubrzo ukinuta, a juna iste godine usledila je druga. I ona je vraćena na doradu. Apelacioni sud u Beogradu ukinuo je 12. jula 2018. godine pritvor Zoranu Marjanoviću.\n"GOVORILI SMO MU DA ĆE UBITI NEKOGA" Pijani vozač koji je pokosio dva mladića i usmrtio jednog brani se ĆUTANJEM\nOpljačkao šest banaka i uzeo 55.000 evra\nBeograđanin G. M. (27) uhapšen je zbog sumnje da je na teritoriji Beograda tokom ove i prošle godine počinio razbojništva u šest banaka i pribavio protiv pravnu imovinsku korist od oko 55.000 evra.\nDečak L. Lj, star 16 godina iz Vranja, pokušao je da sebi oduzme život, potvrđeno je iz izvora bliskog istrazi.\nKragujevački autobus izgoreo za pet minuta, nema povređenih\nAutobus firme "Autosaobraćaj" iz Kragujevaca izgoreo je jutros u 05.20 sati na putu Podgorica-Cetinje. Svih 36 putnika, među kojima i desetoro dece, koji su sinoć u 19.00 sati krenuli na letovanje u Bar, ostalo je nepovređeno.\nKraljevo: Ugašen manji požar u krugu firme Elektrovodomont\nU kraljevačkoj firmi "Elektrovodomont" jutros oko sedam sati izbio je požar, koji je ugašen zahvaljujući veoma brzoj intervenciji vatrogasaca.\nZadar: Tri osobe se ubole na igle narkomana, najmlađa ima samo tri godine\nTri strana državljanina i dva Hrvata ubola su se na narkomanske igle na području Zadra.


Nastupili su i naši kandidati za reprezentaciju te ostvarili slijedeće rezultate.\nPrvo je Kata tim juniorki u sastavu Anja Ćuk, Barbara Kokić i Marija Kapukar u konkurenciji od šest timova osvojio 3. mjesto čime smo izuzetno zadovoljni s obzirom na tromjesečni oporavak jedne članice ekipe. U narednom periodu svavko očekujemo značajno dizanje forme koja će se očitovati još boljim plasmanima.\nU pojedinačnoj konkurenciji su nastupili Barbara Kokić koja je u konkurenciji 28 kadetkinja ostvarila dvije pobjedi i izgubila u četvrt finalu ali je nažalost ostala bez repasaža i mogućnosti borbe za treće mjesto. U istoj konkurenciji je Zoe Stober ostvarija tri pobjede nakon čega je poražena od kasnije finalistice koja ju je povukla u repasž. U repasažnim borbama je Zoe ostvarila još jednu pobjedu i izgubila meč za treće mjesto.\nJuniori Anja Ćuk i Leon Ifko također nisu imali sreće da nakon poraza u trećem krugu dobiju priliku za popravak plasmana.


Usvojen budžet EU: Podrška mladima, manje novca za Tursku | EurActiv Srbija\nUsvojen budžet EU: Podrška mladima, manje novca za Tursku\nObjavljeno : 01.12.2017.\t Tweet\nEvropski parlament ratifikovao je budžet Evropske unije za 2018. godinu koji predviđa veća sredstva za održivi rast, zapošljavanje mladih, bezbednost i borbu protiv klimatskih promena. Turska će iz novog bužeta dobiti manje novca zbog nepoštovanja evropskih vrednosti.\nEvropski poslanici su 30. novembra odobrili više budžetskih sredstava za mala i srednja preduzeća, istraživačke projekte i program za mlade Erazmus koji se smatraju važnim za povećanje rasta i zapošljavanja, saopštio je Evropski parlament.\nU budžetu za 2018. godinu smanjeni su pretpristupni fondovi za Tursku za 105 miliona evra, u odgovoru na pogoršanu situaciju u toj zemlji u oblasti demokratije, vladavine prava i ljudskih prava, navodi se u saopštenju.\nParlament je odobrio povećanje sredstava za smanjenje nezaposlenosti mladih za 116,7 miliona evra.\nDodatna sredstva su odobrena i za agencije koje se bave pitanjima bezbednosti. Evropska policijska agencija Europol je dobio dodatnih 3,7 miliona evra, a pravosudna agencija Eurodžast 1,8 miliona evra više.\nU cilju daljeg rešavanja migrantske krize, Evropska kancelarija za podršku azilu dobila je pet miliona evra više. Takođe su povećana sredstva za 80 miliona evra za spoljne aktivnosti EU u vezi s migracijom, uključujući aktivnosti u istočnom i južnom susedstvu i na Zapadnom Balkanu.\nNovim budžetom podržani su i mladi poljoprivrednici, sa 34 miliona evra dodatnih sredstava. Sredstva za poljoprivredne prakse koje pomažu zaštiti životne sredine povećane su za 95 miliona evra.\nPredviđena sredstva za ukupne obaveze iznose 160,1 milijardi evra, a za ukupna plaćanja 144,7 milijardi evra.\nZa predlog budžeta glasalo je 295 poslanika, protiv 154, a 197 je bilo uzdržano. Budžet je potpisao predsednik Parlamenta Antonio Tajani.\nPrioriteti: Bezbednost i zapošljavanje\nMart Kivine, zamenik ministra finansija Estonije i glavni pregovarač Saveta EU za budžet, izjavio je da su dva glavna prioriteta i Parlamenta i Saveta bili migrantska i bezbednosna pitanja i jačanje inovacija, rasta i zaposlenosti, preneo je EURACTIV.com.\n"Siguran sam da smo postigli dobar i uravnotežen rezultat, omogućavajući Uniji da deluje i reaguje na različite potrebe", izjavio je Kivine.\nGlavni pregovarač Parlamenta za budžet Sigfrid Murešan izjavio je da budžet daje ono što građani EU očekuju – poslove i ekonomski rast na jednoj strani i bezbednost na drugoj.\n"Investiranjem u istraživanje, infrastrukturu, obrazovanje i mala i srednja preduzeća, postaćemo konkurentniji i više orijentisani ka budućnosti. Što se tiče bezbednosti, uspeli smo da ojačamo Europol i Eurodžast tako da obezbede bolju saradnju i koordinaciju u borbi protiv terorizma i organizovanog kriminala širom EU", rekao je Murešan.\nOn je naglasio da će Turska dobiti manje sredstava iz budžeta EU.\n"Podrška EU zemljama izvan Unije ne dolazi bez obaveza. Turska se udaljava od vrednosti EU i odlučili smo da smanjimo pomoć za 105 miliona evra u odnosu na predlog Komisije", kazao je Murešan.\nPredlog budžeta prvi put nije podržala Progresivna alijansa socijalista i demokrata, čiji su poslanici bili uzdržani na glasanju.\nPotpredsednica grupe zadužena za budžet Izabel Tomas rekla je da Alijansa nije mogla da prihvati budžet kojim su predviđena manja sredstva za energetsku infrastrukturu, manja plaćanja za poljoprivrednike i kojim nisu povećana izdvajanja za humanitarnu pomoć.\n: EP traži za 80 miliona evra manje pretpristupne fondove za Tursku\n: Samit EU će poručiti: Evropa će štititi građane i granice, rast i


Novi red vožnje na prugama Srbije od 15. decembra - Glas Podrinja\nI naredne godine jutarnji i večernji vozovi će između Srbije i Crne Gore saobraćati na relaciji Topčider-Bar-Topčider, dok će vozovi za Solun i Sofiju i po novom redu vožnje saobraćati samo tokom letnje sezone, takođe iz železničke stanice Topčider.\nSvakoga dana će po jedan voz saobraćati između Novog Sada i Budimpešte, kao i između Beograd Centra i Zagreba, dok će voz izmedju Beograd Centra i Ljubljane preko Šida, Zagreba i Dobave saobraćati u periodu od 15. decembra ove godine do 13. januara 2020. godine, kao i u periodu od 20. juna do 15. septembra 2020. godine.\nU pograničnom saobraćaju svakodnevno će saobraćati po dva voza izmedju Bogojeva i Erduta, a po jedan između Dimitrovgrada i Sofije.\nUkazano je i da dok je u putničkom železničkom saobraćaju u Srbiji i dalje samo jedan operater, državna kompanija "Srbija Voz", u robnom transportu pored državne kompanije "Srbija Kargo", već posluje šest prevoznika, ali i još tri kompanije koje železnički transport obavljaju samo za sopstvene potrebe.\nNa graničnom prelazu Subotica – Kelebija i privatni prevoznici dobili su medjunarodne pogranične teretne vozove, a u skladu sa potrebama prevoznika konstruisana je i nova trasa izmedju Hrvatske i železničke stanice Novi Sad Ranžirna, preko graničnog prelaza Bogojevo – Erdut.


Nova mreža sudova u 2014. godini\nIzvor: B92, 22.Sep.2013, 12:55\nBeograd -- Nova sudska mreža biće uspostavljena početkom 2014. godine pošto se u oktobru očekuje usvajanje zakona o sedištima sudova i javnih tuzilaštava\nOvo je u intervjuu Tanjugu najavio predsednik Komisije za sprovodjenje Nacionalne strategije za reformu pravosudja Miroljub Tomić.\nImajući u vidu da se na skupštinskom zasedanju u oktobru očekuje usvajanje zakona o sedištima sudova i javnih tužlaštva, izmena Zakona o sudijama i Zakona o javnim tužiocima, kao >> Pročitaj celu vest na sajtu B92 << i Zakona uredjenju sudova i javnih tužilaštava, očekujem da će realizacija usvojenih zakonskih odredbi krenuti krajem ove i početkom iduće godine", precizirao je Tomić, koji je i potpredsednik Visokog saveta sudstva (V S S).\nU intervjuu Tanjugu, on je objasnio da će se, u medjuvremenu, u novembru i decembru sprovesti selidba predmeta, stvaranje uslova za početak rada novih sudova, opremanje zgrada, rasporedjivanje sudija, predmeta....\nTomić je istakao da će Komisija na čijem je čelu, V S S, kao i svi ključni akteri u procesu reforme učiniti sve kako ne bi došlo do zastoja u radu sudova niti do odugovlačenja nijednog postupka.\nTakodje će i svi sudovi na čelu sa predsednicima morati da ulože maksimalan napor kako bi se preseljenje i osnivanje novih sudova obavilo tako da najmanje trpe gradjani i njihovi procesi, jer se cela reforma i usvanjanje izmena zakona radi upravo da bi sudovi bili što efikasniji, naglasio je Tomić.\nOn je ukazao da će nakon usvajanja seta pravosudnih zakona u oktobru i osnivanja novih sudova, uslediti rasporedjivanje sudija u te sudove.\n"Istovremeno V S S raspisuje odredjene konkurse na osnovu kojih se biraju sudije u sudove u kojima nedostaje odredjeni broj sudija kako bi se popunila upraženjena mesta i postigao odgovarajući broj sudija koji bi na adekvatan način mogao da reši kompletan priliv predmeta", istakao je potpredsednik V S S.\nTomić je naglasio da bi u narednih mesec do dva trebalo da bude usvojen Pravilnik o vrednovanju rada sudija čime će se, kako je rekao, u potpunosti stvoriti uslovi kako za rad sudija, tako i za vrednovanje njihovog rada.\nPredsednik Komisije za sprovodjenje Nacionalne strategije smatra da će uvodjenje novih profesija u srpsko pravosudje od iduće godine, kao što su javni beležnici, posrednici u rešavanju sporova, kao i povećanje broja privatnih izvršitelja, znatno rasteretiti srpsko pravosudje koje je preopterećeno velikim brojem predmeta.\n"Posebno će notari (javni beležnici, koji bi trebalo da počnu sa radom u septembru 2014. godine) preuzeti veliki obim poslova od sudova, dok će posredovanje rešiti veliki broj sporova koji se vode pred sudom", naglasio je Tomić.\nOn je ukazao da je sporazum o priznanju krivičnog dela institut koji je izuzetno značajan u oblasti krivičnog prava jer se njime krivični postupak okončava bez dugotrajnog sudjenja, a na obostranu korist i okrivljenog i organa gonjenja.\nTomić je istakao da je reforma pravosudja jedan od prioriteta Republike Srbije sa ciljem unapredjivanja pravosudnog sistema, kao i dostizanja načela nepristrasnosti i kvaliteta pravde, unapredjenja stručnosti, odgovornosti i efikasnosti pravosudja.\n"Navedenim načelima se obezbedjuje okvir za uspostavljanje, razvoj i organizovanje institucija u cilju stvaranja pravosudnog sistema koji može da u potpunosti zaštiti prava svih gradjana i da unapredi rad pravosudja koje treba da bude efikasnije, stručnije i transparentnije", rekao je Tomić.\nPrema njegovim rečima, Strategijom za reformu pravosudja 2013 - 2018. godine obezbedjuje se čitav niz promena, usavršavanje postojećih i donošenje novih zakona sa ciljem da se uspostavi sistem u kom se zakoni i propisi neće često menjati, odnosno sistem u kom će postojati pravna sigurnost.\nOdgovornost za sporodjenje Strategije i njenog Akcionog plana poverena je Komisiji, koju je krajem avgusta imenovala Vlada Srbije.\nKomisija je sastavljena od 15 članova i 15 zamenika predstavnika svih relevantnih institucija za sprovodjenje reforme pravosudja - Ministarstva pravde i državne uprave, Visokog saveta sudstva i Državnog veća tužilaca, nevladinog sektora, Pravosudne akademije, Vrhovnog kasacionog suda, Republičkog javnog tužilaštva, privatnih izvršitelja, strukovnih udruženja.\nOsim toga Komisija je povremeno radno telo Vlade za praćenje napretka i ostvarivanje budućih aktivnosti. Komisiji će administrativnu, tehničku i stručnu pomoć i podršku pružati Sekretarijat za sprovodjenje reforme pravosduja.\n"U narednom periodu se očekuje realizacija Strategije i svi njeni akteri, kao i sama Komisija moramo da uložimo maksimum napora kako bi pravosudje, koje je opterećeno nasledjem iz prošlosti i velikim brojem nerešenih predmeta, profunkcionisalo na jedna efikasniji, brži i transprarentniji način. To nije cilj samo nas koji na tome radimo već i gradjana zbog kojih pravosduje i postoji", zaključio je Tomić.\nRadio Televizija Vojvodine: Od 1.oktobra novi zakonik o krivičnom postupku\nKurir: Selaković: Od 1. oktobra primena novog zakonika o krivičnom postupku\nVečernje novosti: Od 1. oktobra primena novog zakonika o krivičnom potupku\nAkter: Kragujevcu adekvatan smeštaj za Apelacioni sud


Mišel Obama: Nisam gnevna crna žena\nAmerička prva dama Mišel Obama dovela je u pitanje tvrdnje da nasilno nameće svoju volju saradnicima u Beloj kući, navodeći da je umorna od ljudi koji je opisuju kao "nekakvu gnevnu crnu ženu".\nMišel Obama je za televiziju Si-Bi-Es (CBS) izjavila da nije pročitala novu knjigu novinarke Njujork tajmsa DŽodi Kantor, u kojoj je ženu američkog predsednika okarakterisala kao "vladara iz senke" u Beloj kući.\nKantor je dodala da zbog svojih snažnih uverenja, Mišel Obama često dolazi u konflikt sa najvišim savetnicima svog muža.\nU pomenutoj knjizi navodi se da se gospođa Obama povremeno "nakostreši" zbog nekih zahteva i ograničenja koje nameće život u Beloj kući.\n"Volim ovaj posao. On je za mene bio privilegija od prvog dana. Sada postoje i izazovi. Ako osećam bilo kakvu uznemirenost, to je zato što želim da osiguram da moje devojčice (Malija i Saša) izadu iz svega ovoga u jednom komadu", rekla je Obama.\nU knjizi Kantorove navodi se da je Mišel Obama imala napet odnos sa nekadašnjim šefom Obaminog kabineta a sadašnjim gradonačelnikom Čikaga, Ramom Emanuelom i bivšim sekretarom za štampu i savetnikom Robertom Gibsom.\nMišel Obama je, međutim, navela da sa njim nikada nije došla u sukob, što se, kako je dodala, odnosi i na Gibsa, koga je opisala kao dobrog prijatelja, koji joj je to i danas.\n"Veoma brinem za svog muža. Ja sam jedna od njegovih najvećih\nsaveznika. Ja sam jedna od onih na koje najviše može da se osloni",\nporučila je Mišel.\n"Od kako je Barak izabran (za predsednika) bilo je ljudi koji su\nželeli da me opišu kao neku gnevnu crnu ženu. Uvek će biti ljudi\nkojima se neću dopadati", rekla je Mišel Obama i dodala da ona sa\ntim može da živi.\n"Ja samo pokušavam da budem to što jesam i nadam se da će me\nvremenom ljudi upoznati", dodala je ona.


Projekat Porto Montenegra - Boka Place predstavljen u Sarajevu - Akta.ba\nPredstavnici kompanije Adriatic Marinas predstavili su novi razvojni projekat Porto Montenegra - Boka Place\n01.11.2021. 09:03 / Izvor: Akta.ba\nPredstavnici kompanije Adriatic Marinas, u saradnji sa Vanjskotrgovinskom komorom Bosne i Hercegovine, predstavili su novi razvojni projekat Porto Montenegra - Boka Place, pred više od 60 članova Vanjskotrgovinske komore.\nVečeri su prisustovali i predsjednik Vanjskotrgovinske komore BIH Ahmet Egrlić sa saradnicima, kao i nelkoliko već postojećih vlasnika nekretnina ili vezova u Porto Montenegru.\nNajavljeno je da se otvaranje Boka Place-a, čija vrijednost investicije prelazi 100 miliona eura, očekuje u drugoj polovini 2023.godine, a da već vlada veliko interesovanje klijenata za kupovnu stanova, kao i zakup poslovnih prostora.\n"Zbog atraktivnih cijena stanova koje se kreću od 190.000 EUR i fleksibilnih načina otplate, interesovanje reginalnih klijenata za kupovinu nekretine u Boka Place-u je izuzetno stabilno", poručili su investitori.


Tanjug 17. januara 2020. 11:19\nPEKING – Kineska privreda je porasla prošle godine za 6,1 odsto, po najslabijoj stopi od 1990. godine usled dugotrajnog trgovinskog rata sa Sjedinjenim Državama i posustajanja investicija.\nIpak, druga najveća svetska privreda je godinu završila optimističnije pošto su trgovinske tenzije popustile, što nagoveštava da niz mera za podsticanje rasta preduzetih u poslednje dve godine možda konačno počinju da daju rezultate, prenosi agencija Rojters.\nBruto domaći proizvod (BDP) Kine je u četvrtom tromesečju porastao za 6,0 procenata u odnosu na godinu ranije, zadržavši međugodišnji tempo rasta na istom nivou kao u trećem kvartalu, pokazali su današnji podaci Državnog zavoda za statistiku.\nIndustrijska proizvodnja je u decembru skočila za 6,9 posto u odnosu na isti lanjski mesec, što je najviša stopa u poslednjih devet meseci.\nUlaganja u osnovna sredstva su u celoj prošloj godini povećana za 5,4 odsto, naspram očekivane stope od 5,2 procenta.\nTrgovina na malo je u decembru porasla na godišnjem nivou za 8,0 odsto, isto kao u novembru, a ekonomsirti su predviđali 7,8 posto.\nInvesticije u nekretnine su povećane za 9,9 procenata u celoj 2019., usporivši blago sa nivoa od 10,2 posto zabeleženog tokom 11 meseci (januar-novembar). Samo u decembru, ulaganja u nekretnine su pala na dvogodišnji minimum jer su vlasti nastavile s merama za suzbijanje špekulacija kako bi zadržale pod kontrolom rast cena stambenih objekata.


AMD EPYC procesori za Yahoo Japan datacentre - Dan u Beogradu\nNaslovna » BG svaštara » Tech Radar » AMD EPYC procesori za Yahoo Japan datacentre\nDuB volonteri 8. april 2018. Tech Radar Postavite komentar\nAMD je danas objavio da će Yahoo Japan Co. biti prvi ISP u Japanu koji će uvrstiti EPYC procesore serije 7000 u svoju datacentar infrastrukturu. Gigantski Internet pretraživač se odlučio za EPYC 7551P procesore i na taj način se pridružio dugačkoj listi globalnih poslovnih giganta koji evaluiraju i implementiraju AMD serverska rešenja u svoju korporativnu datacentar infrastrukturu.\nAMD EPYC 7551P procesori pokreću nedavno lansirane DELL EMC PowerEdge R6415 servere, za koje se Yahoo Japan odlučio. Kombinacija AMD EPYC 7551 procesora i PowerEdge R6415 servera, omogućavaju da Yahoo Japan kreira izuzetno skalabilnu, single-socket serversku infrastrukturu. Zahvaljujući novim EPYC procesorima, Yahoo Japan ima pristup beskompromisnom single-socket procesorkom rešenju koje je idealno za virtuelizovana rešenja bez kompromisa koja isporučuju idealan balans broja jezgara, memorijskog i I/O protoka.\n„EPYC 7000 serija procesora, iznova dokazije koliko je inovativna i fleksibilna naša procesorska arhitektura. Znali smo da su naša single-socket i dual-socket rešenja spremna za tektonske promene u sferi datacentara, što implementacija u okviru Yahoo Japan rešenja i dokazuje. Japan ima ključnu ulogu u evoluciji tržišta datacentara, kaoi svih pridruženih industrija koje se oslanjaju na njihov kapacitet“, istakao je Skot Ajlor, AMD-ov korporativni podpredsednik i generalni menadžer enterprajz rešenja.\nNobuhiro Takasava, podpredsednik Yahoo Japan je istakao: „Yahoo Japan je veoma probirljiv kada je reč o evaluaciji sistema koji ispunjavaju naše rigorozne standarde performansi i optimizacija za datacentre. AMD EPYC je bio u stanju da ispuni te zahteve, istovremeno spuštajući cenu korišćenja zahvaljujući single-socket platformi. Ovaj prvi susret sa AMD EPYC procesorima je početak veoma značajnog partnerskog odnosa između naših kompanija. Yahoo Japan je veoma uzbuđen po pitanju AMD-ove procesorske budućnosti i posvećenosti koje AMD ima u vezi sa planovima za serversko tržište.“\nTagoviamd EPYC procesori za Yahoo Japan datacentre\nPrethodni Maxell Trek Sounds Travel – Uživanje u zvuku tokom putovanja\nSledeći Testirali smo Huawei P Smart – Hibrid dobrih performansi


Praksom do radnog mesta? - JUGPRESS\nU okviru realizacije ovogodišnjeg Lokalnog akcionog plana zapošljavanja Gradske opštine Medijana, u saradnji sa Nacionalnom službom za zapošljavanje – Filijalom u Nišu, predsednik Gradske opštine Medijana, Nebojša Kocić i v.d.direktora NSZ u Nišu, Boban Matić, potpisali su Sporazum o uređivanju međusobnih prava i obaveza u realizaciji mera aktivne politike zapošljavanja za 2021. godinu.\n“Na ovaj način pružamo priliku mladim ljudima sa srednjom i visokom stručnom spremom da u okviru stručne prakse steknu radno iskustvo, polože stručne ispite i kasnije dođu do kvalitetnijeg radnog mesta. Ovo je prva godina da radimo ovaj projekat sa Filijalom u Nišu, izdvojili smo milion dinara, ali je namera da se saradnja nastavi i narednih godina”, rekao je predsednik Gradske opštine Medijana, Nebojša Kocić.\nMinistarstvo za rad, zapošljavanje, boračka i socijalna pitanja odobrilo je Gradskoj opštini Medijana iznos od 960.000 dinara, što će sa sredstvima izdvojenim iz budžeta opštine biti dovoljno za angažovanje šest do 10 lica sa evidencije NSZZ, naglasio je Boban Matić, v.d. direktora NSZZ, Filijale u Nišu.


Libija i Jugoslavija naučile su Severnu Koreju da jača mišiće - Sputnjik Srbija\n08:18 19 April 2021\n14:06 30.11.2017 (osveženo 14:07 30.11.2017) Preuzmite kraći link\nRuski politikolozi smatraju da takav pristup ne rešava problem na Korejskom poluostrvu, već samo „doliva ulje na vatru“.\nAmerička ambasadorka u Ujedinjenim nacijama Niki Hejli, koju su severnokorejske vlasti nedavno nazvale „političkom prostitutkom“ posle njene izjave da Pjongjang jednostavno „moli za rat“, pozvala je sve zemlje sveta da prekinu sve veze sa Severnom Korejom kao dodatne mere u implementaciji sankcija UN.\nOna je u sredu veče na vanrednoj sednici Saveta bezbednosti UN, posvećenoj lansiranju balističke rakete od strane Pjongjanga, rekla da se taj poziv odnosi na sve oblasti saradnje, uključujući i trgovinu, te da je neophodno zaustaviti uvoz i izvoz i poslati sve severnokorejske radnike natrag u njihovu zemlju.\nPrema njenim rečima, američki predsednik Donald Tramp je u razgovoru sa predsednikom Kine Si Đinpingom rekao da Kina treba da prestane da snabdeva Severnu Koreju sirovom naftom.\nHejlijeva je, izražavajući stav američke administracije, istakla da Peking „mora da pokaže vodeću ulogu i dovede stvari do kraja“, a „ako Kina to ne može da uradi sama, mi možemo da uzmemo situaciju sa naftom u svoje ruke“.\nPored toga, Hejlijeva je takođe pozvala i da se Severnoj Koreji uskrati pravo glasa u Ujedinjenim nacijama.\nRuski analitičari, međutim, smatraju da se takvim putem kriza na Korejskom poluostrvu ne može rešiti. Politikolog Bogdan Bespaljko, član Saveta predsednika Rusije za međunacionalne odnose, ističe da su SAD navikle na silu, a ne na diplomatiju. Kao primer za to, on je naveo Libiju i Jugoslaviju.\n„Državna mudrost, uključujući i oblast međunarodnih odnosa, sastoji se u tome da se konflikti ’gase“, a ne da se ’doliva ulje na vatru‘. Severna Koreja se ionako nalazi u potpunoj ekonomskoj blokadi. Potpuno prekidanje veza sa njom nigde neće odvesti, nego će samo izazvati još veći bes u toj zemlji. Sama po sebi Severna Koreja nikom ne preti, makar u poslednjim decenijama nije pokretala nikakve velike vojne akcije protiv drugih zemalja. Sa druge strane, Libija i Jugoslavija su bile podvrgnute agresiji od strane SAD i njenih saveznika. Tako da Koreja samo jača mišiće i ništa više od toga“, uveren je Bespaljko.\nPolitikolog podseća da je Rusija predložila kompromisnu varijantu — da Severna Koreja ne sprovodi nuklearna testiranja, a da Južna Koreja „zamrzne“ velike vojne vežbe, ali da američke diplomate na to nisu pristale.\n„SAD bi mogle, na primer, da predlože Severnoj Koreji besplatnu pomoć, a da zauzvrat Pjongjang odgovori sprovođenjem reformi i da jedni drugima počnu da izlaze u susret. Ali umesto toga nastavlja se agresivna retorika. Meni se čini da su se američki političari i diplomate u poslednjih 25-30 godina odustali od diplomatije, a da su navikli da sve rešavaju silom“, naglasio je Bespaljko.\nPodsetimo, najnovije raketno testiranje Pjongjang je izveo u utorak, nedelju dana nakon što je Donald Tramp Severnu Koreju stavio na američku listu zemalja za koje SAD tvrde da podržavaju terorizam, a američki predsednik je zapretio uvođenjem dodatnih, jačih sankcija.\nSa druge strane, severnokorejski lider Kim Džong Un je, nakon lansiranja novog tipa interkontinentalne balističke rakete „hvasong 15“, saopštio da je Severna Koreja „konačno ostvarila veliki istorijski cilj upotpunjavanja svoje nuklearne sile, zbog čega je i gradila raketnu moć“.\nSeverna Koreja je sebe opisala kao „odgovornu nuklearnu silu“ i objasnila je da je svoje strateško oružje razvila kako bi se odbranila od „politike nuklearnog ucenjivanja i nuklearne pretnje američkih imperijalista“.\nRuski stalni predstavnik u UN Vasilij Nebenzja je rekao da novo kršenje rezolucije Saveta bezbednosti UN od strane Severne Koreje „izaziva žaljenje“ i ocenio je da još nema izgleda da se situacija na Korejskom poluostrvu normalizuje.\nOn je na sednici Saveta bezbednosti UN u Njujorku pozvao sve strane da zaustave eskalaciju napetosti i istakao je stav Moskve da se to pitanje ne može rešavati vojnim putem.\nSeverna Koreja, svet, sankcije


Ljumović: Prostor za veće razumijevanje zajedničke evropske prošlosti | Analitika - Informativni Portal\nLjumović: Prostor za veće razumijevanje zajedničke evropske prošlosti\nObilježavanje Dana evropske baštine u Crnoj Gori počelo su danas međunarodnom konferencijom „Kulturna i prirodna baština – mogućnosti za zaštitu, promociju i valorizaciju“ u Ministarstvu kulture na Cetinju.\nObjavljeno: 25. 09. 2017 - 15:39 Promjenite veličinu teksta: A A A\nKonferenciju je otvorio ministar kulture Crne Gore, prof. mr Janko Ljumović, koji je govorio značaju približavanja potencijala kulturne baštine široj javnosti, čime se podstiče i promoviše zajedničko kulturne nasljeđe evropskih zemalja.\n- Ovaj projekat predstavlja prostor za veće razumijevanje zajedničke evropske prošlosti, uvažavanje tradicionalnih vrijednosti i podsticanje novih inicijativa u edukaciji profesionalaca i animiranju javnosti – dodao je on.\nGeneralni direktor Direktorata za kulturnu baštinu, mr Aleksandar Dajković istakao je da kultura predstavlja važnu pokretačku snagu u procesu razvoja.\n- Prirodna i kulturna baština postaju sve vidljivije u životu zajednice, te mnoga istraživanja pokazuju da očuvanje kulturne baštine poboljšava društvenu, kulturnu, ekološku i ekonomsku održivost – naveo je on.\nU radu konferencije učestvovali su relevantni stručnjaci iz ovih oblasti koji su prezentacijama nacionalnih i međunarodnih iskustava skrenuli pažnju na normativne mehanizme zaštite kulturnog pejzaža, promociju i popularizaciju prirodne baštine i valorizaciju kulturne i prirodne baštine kroz UNESCO programe.\nPredsjednica Evropske konvencije o predjelu Sanja Mitrović-Lješković, govorila je o primjeni Evropske konvencije o predjelu u Crnoj Gori, istakavši obaveze, ali i prednosti, koje države članice imaju u implementaciji ovog međunarodnog akta. Goran Andlar sa Agronomskog fakulteta Univerziteta u Zagrebu prezentovao je iskustva Hrvatske u zaštiti, istraživanjima i razvoju koncepta kulturnog pejzaža. Dr Zabina Ladšteter, šefica Austrijskog instituta za arheologiju, osvrnula se na temu Arheologija i turizam, prikazujući studiju slučaja Efesa u Turskoj. Programa UNESCO „Čovjek i biosfera“, njegove prednosti i mogućnosti koje države imaju, predstavio je Marko Vale, projektni menadžer Instituta SITI iz Italije, dok je o implementaciji ovog programa u Crnoj Gori govorila nacionalna koordinatorka, Biljana Kilibarda iz Ministarstva održivog razvoja i turizma. Iva Žunjić, projektna menadžerka za upis ostrva Lerens na UNESCO Listu svjetske baštine, predstavila je svoja iskustva.\nKako ističu iz resornog ministarstva, Dani evropske baštine obilježavaju se u 50 država potpisnica Evropske konvencije o kulturi, a bazirani su na promociji lokalnih vještina, tradicije, arhitekture i umjetnosti, što predstavlja zajedničko kulturno nasljeđe evropskih zemalja. Pokrenuta 1985. godine u Francuskoj, manifestacija je organizovana kao zajednička inicijativa Evropske unije i Savjeta Evrope od 1999. godine, a obilježava se u septembru mjesecu.


EPBiH restrukturira rudnike uglja, smanjuje broj zaposlenih\nSlika: ArtTower from Pixabay\nDržavno preduzeće EPBiH postiglo je dogovor o smanjenju broja zaposlenih u svojih sedam rudnika uglja da bi njihovo poslovanje učinilo održivim. Pre sporazuma s vladom i sindikalcima, ovaj proizvođač električne energije je objavio da će morati da prestane da koristi to fosilno gorivo.\nVlada Federacije Bosne i Hercegovine i Elektroprivreda BiH (EPBiH), koja je u njenom vlasništvu, izašli su posle razgovora s predstavnicima Samostalnog sindikata radnika rudnika FBiH s planom smanjenja troškova, jer kompanijini rudnici uglja nagomilavaju dugove. Broj zaposlenih do 2023. treba da se smanji sa 7.200 na 5.200.\nDo sporazuma o restrukturiranju tog dela poslovanja došlo je putem tripartitnog socijalnog dijaloga. EPBiH je saopštio da će platiti zaostala davanja tako da ukupno 419 ljudi može da se penzioniše do kraja godine.\nEPBiH izdvaja 64 miliona evra da reorganizuje rudnike uglja\nSindikat je naveo da će jedan broj radnika i radnica obezbediti prekvalifikaciju, a da će deo dobiti otpremnine. Preostali zaposleni u društvima koja upravljaju rudnicima biće prebačeni u druge firme u sklopu EPBiH. Sporazum je postignut ubrzo nakon što je kompanija priznala da poslovanje u sektoru uglja postaje neisplativo i da će u okviru procesa priključenja Evropskoj uniji cela zemlja morati da odbaci navedeno fosilno gorivo.\nKompanija se obavezala da će izdvojiti 64 miliona evra za program restrukturiranja i još 66 miliona za kapitalnu potrošnju\nNavedene firme upravljaju nad sedam rudnika uglja. To su Kreka, Đurđevik, Breza, Kakanj, Zenica, Abid Lolić i Gračanica. EPBiH je objavio da je namenio 125 miliona konvertibilnih maraka ili 64 miliona evra za troškove restrukturiranja i još 130 miliona (66 miliona evra) za investicije, uz tvrdnju da neće podići cene struje.\nBroj zaposlenih će se skoro prepoloviti s nivoa iz 2009. godine\nO sporazumu će se glasati 25. maja na skupštini akcionara. Kada je EPBiH 2009. preuzeo rudnike, u firmama koje njima upravljaju bilo je skoro 10.500 radnika i radnica. Portfelj kompanije se sastoji od 1,74 gigavata ukupnog kapaciteta dve termoelektrane na ugalj, 518 megavata u hidrocentralama i jedne nove vetroelektrane od 48 megavata.\nMinistar energije, industrije i rudarstva FBiH Nermin Džindić je izjavio da nijedna zaposlena osoba neće ostati nezbrinuta. Ranije je obećao da će biti ukinuta samo administrativna radna mesta i da nijedan rudar neće biti otpušten.\nTagovi: električna energija, EPBiH, fosilna goriva, ugalj, ukidanje upotrebe uglja\nPočetna » Vesti » Električna energija » EPBiH restrukturira rudnike uglja, smanjuje broj zaposlenih


Kada govorimo o osteoporozi, uglavnom se obraćamo starijoj populaciji, i to pretežno ženama zato što je osteoporoza problem koji je znatno izraženiji kod žena nego kod muškaraca.\nMeđutim, kada je reč o prevenciji osteoporoze, pravilne navike u ishrani i rekreaciji, stečene u ranim godinama su od presudnog značaja.\nU detinjstvu i adolescenciji odvija se rast i mineralizacija kostiju, a ukupna masa kostiju na kraju perioda rasta presudan je faktor u nastanku osteoporoze. Kada se to uzme u obzir, jasno je zašto je važno povećanje koštane mase u mladosti, kroz pravilnu ishranu kojom se obezbeđuje dovoljan unos kalorija i kalcijuma, i izlaganje suncu (adekvatna sinteza vitamina D).\nFizička aktivnost, odnosno mehaničko opterećenje kosti utiče na normalan razvoj i održavanje koštane mase. Fizička aktivnost u dečijem dobu i adolescenciji povećava ukupnu koštanu masu, dok u odraslom dobu utiče na smanjenje prirodnog gubitka koštane mase. Nije svejedno kojom fizičkom aktivnošću se bavimo. Kad je povećanje koštane mase i izdržljivosti u pitanju, povoljno dejstvo imaju vežbe koje zahtevaju pokrete protiv sile zemljine teže (trčanje, gimnastika, aerobik i sl.).\nIshrana i rekreacija u detinjstvu su neraskidivo povezani kada je u pitanju pravilna izgradnja koštane mase. Ukoliko je fizička aktivnost svakodnevno intenzivna, a nije praćena dovoljnim unosom hranljivih materija, može doći do zastoja u rastu kostiju.\nU toku života, procesi apsorpcije i ponovne izgradnje koštanog tkiva su u međusobnoj ravnoteži, pa polako, sa godinama starosti, apsorpcija počinje da dominira nad izgradnjom. Nakon 40. godine starosti, godišnje se prosečno gubi 0,5-1,5% gustine kostiju. Zato je veoma važno na vreme izgraditi zdrave i jake kosti, odgovarajuće gustine, da bi se ovaj fiziološki proces gubitka koštane mase odvijao bez značajnog uticaja na kvalitet života osobe.\nDakle, da ponovimo još jednom: nikada nije rano započeti sa prevencijom osteoporoze!!!\nPRIMED 3 Kreći se lako je dijetetski suplement na bazi prirodnih sastojaka, bez dodatka boja, konzervansa i drugih aditiva. Dobro se apsorbuje u organizmu, i redovnom upotrebom omogućava optimalan unos kalcijuma.\nTags: ishrana osteoporoza vežbanje vitamin d


SARAJEVO, Zamjenik predsjedavajućeg Zajedničke komisije za evropske integracije Parlamentarne skupštine BiH Vesna Krstović-Spremo i poslanik u holandskom Parlamentu Mark Verheijen saglasili su se danas da je jedan od problema na evropskom putu BiH, ali njenom prosperitetu, veliki nivo korupcije u društvu.\nU saopštenju Parlamentarne skupštine BiH navodi se da je Spremo tokom susreta istakla da je BiH u zastoju kada je riječ o njenom evropskom putu, jer treba riješiti pitanje mehanizma koordinacije i postići dogovor o provođenju odluke Evropskog suda za ljudska prava u Strazburu u predmetu “Sejdić i Finci”.\nOna je istakla da nije dobro to što su do sada pitanje “Sejdić i Finci” rješavali lideri političkih stranaka u BiH, te dodala da taj problem treba riješiti kroz raspravu u Parlamentarnoj skupštini BiH.\nTokom sureta su razmijenjena mišljenja i u vezi sa demonstracijama u februaru na području Federacije BiH, uz zaključak da je dobro što se oni nisu proširile na cijelu BiH, što je, kako je rečeno, moglo izazvati teže posljedice po bezbjednost u zemlji. Srna\nTagovi: bihfederacija bihkorupcijaodlukeparlament


U petak akcija davanja krvi | Starmo\nNaslovnica Život U petak akcija davanja krvi\nMostar — Asocijacija mladih SDA Mostar, u saradnji sa Kantonalnom bolnicom ‘dr. Safet Mujić’, organizuje akciju dobrovoljnog davanja krvi. Akcija će se održati u petak, 17. 07. 2020. godine, u prostorijama Centra za kulturu, sa početkom u 13:30 sati.\n“Ovom prilikom pozivamo sve zainteresovane građane, bez obzira na stranačku ili bilo koju drugu pripadnost, da se odazovu ovoj korisnoj aktivnosti, koja za cilj ima prikupljanje što više doza krvi, različitih krvnih grupa, kako bi se na taj način pomoglo bolnici, a prije svega građanima kojim je ovakav vid pomoći neophodan. Darivanjem krvi smo u mogućnosti da nekome spasimo život”, saopšteno je iz Gradske organizacije Asocijacije mladih SDA Mostar.\nTakođer, iz Asocijacije mladih navode kako je neophodno poštovati osnovne propise prije dobrovoljnog davanja krvi. Građani koji se odluče da daruju krv, ne smiju imati zdravstvene probleme, alergiju, te ne smiju koristiti antibiotike. Osim toga, potrebno je ponijeti identifikacioni dokument (ličnu kartu ili zdravstvenu knjižicu), a doručak prija davanja krvi je obavezan.


Srbija drugi put maksimalno – Nemačka ubedljiva protiv Mađarske\nDatum kreiranja: 05 septembar 2010\nU poslednjoj utakmici utakmici 2. kola I grupe XXII EP 2010. u Nišu, Srbija je pobedila Češku sa 3:0, po setovima 25:19, 25:17 i 25:16, posle 75 minuta igre. U trećem meču 3. kola II grupe u Zrenjaninu, Nemačka je pobedila Mađarsku sa 3:0, po setovima 25:21, 25:23 i 25:19, posle 80 minuta igre.\nJuniorke u Brzeću\nDatum kreiranja: 16 avgust 2010\nŽenska juniorska reprezentacija Srbije sutra putuje na Kopaonik, u Brzeće, gde će obaviti poslednji deo priprema za XXII EP 2010. koje će se od 03. – 12. septembra održati u Nišu i Zrenjaninu.\nDatum kreiranja: 02 avgust 2010\nJUNIORSKA PRVENSTVA EVROPE 2010.\nEvropska odbojkaška konfederacija saopštila je imena aribtara koji će suditi na juniorskim prvenstvima Evrope 2010. u Srbiji i Belorusiji.\nDrugo mesto za juniorke Srbije – od sutra uveče u Brzeću\nŽenska juniorska reprezentacija Srbije zauzela je drugo mesto na VI međunarodnom turniru juniorskih selekcija „4 nacije“, koji je večeras završen u Raguzi. B selekcija Italije je večeras, u finalu, pobedila Srbiju sa 3:2, po setovima 25:23, 22:25, 15:25, 25:20 i 15:11.


Vesić je rekao da je u rekonstrkuciju Ulice Marijane Gregoran uloženo 97 miliona dinara, te da ulica ima širinu od sedam metara, a trotoari 2,8 metara.\n– Ova ulica je veoma važna jer ovde živi oko 40–50 hiljada ljudi i ona je glavna veza ljudi sa Karaburme prema centru grada. Ulica Marijane Gregoran je po kvalitetu bila jedna od najlošijih ulica. Sada je urađen veliki posao, prvo je radio „Vodovod”, a potom „Beograd-put”. Ovim pokazujemo da se ne rade samo ulice u centru grada, već se radi na čitavoj teritoriji i to istim kvalitetom, bez obzira na to koji je deo grada u pitanju – pojasnio je Vesić i dodao da će u naredna dva dana u Beogradu biti pušteno za saobraćaj nekoliko velikih saobraćajnica.\nObilazak radova na Karaburmi\nNa Karaburmi su, kako je rekao, ove godine urađene tri ulice, Marijane Gregoran, Patrisa Lumumbe i Višnjičku, a ukupna vrednost tih radova je 340 miliona dinara.\n– To pokazuje da je nama svaki deo grada podjednako važan. Kada je reč o putevima na teritoriji grada, decenijama se nije ovoliko ulagalo, a naše ulice jesu u lošem stanju i potrebno je još više novca za njihovo uređenje. Zahvalan sam i Opštini Palilula koja je predložila da se radi ova ulica i ovo je pravi način koji pokazuje kako funkcioniše republika, grad i gradska opština. Građani se obrađaju opštini, oni nama kažu šta su prioriteti, mi nađemo novac, nekada sami, a nekada sa republikom – naglasio je Vesić.\nOpština Palilula daruje po 10.000 dinara svakoj bebi rođenoj 2015.\nOpština Palilula počinje podelu po 10.000 dinara za bebe rođene na Paliluli od početka 2015. godine.\nOstavljaju pošiljke ispod otirača\nUkoliko im kasni pošiljka iz inostranstva Beograđani treba da provere da li je poštar slučajno ostavio ispod otirača za cipele. Posle nekoliko dana isčekivanja pošiljke iz Velike Britanije čitalac „Blica“ ju je pronašao baš na tom mestu, a poštari poneklad ostavljaju vredna pisma i na drugim mestima, na dohvat ruke slučajnim prolaznicima.


LONČAR: Novi Klinički centar u Nišu u 2017. godini - Edukaplus\nLONČAR: Novi Klinički centar u Nišu u 2017. godini\nZlatibor Lončar Ako svi rokovi budu ispoštovani zgrada novog Kliničkog centra u Nišu počeće sa radom u 2017. godini, ocenio je ministar zdravlja Zlatibor Lončar. On je sa rukovodstvom Kliničkog centra obišao gradilište i istakao da je zadovoljan dinamikom radova.\n– Ako se zgrada novog Kliničkog centra završi po planu do 2016. godine i sada uđemo u procedru oko opreme nema razloga da ne počne sa radom u 2017.godini. Ali, nužno je da se ispoštuje sve ovo što pričamo i da svako odradi svoj deo posla – rekao je Lončar.\nOn je napomenuo da je Niš najdalje stigao sa projektom izgradnje novog centra.\n– U Beogradu projekat mora da bude gotov u julu, a Novom Sadu junu ili julu. Čim bude završena projektna dokumentacija, idemo na tender – najavio je Lončar.\nIzgradnja nove zgrade Kliničkog centra počela je u oktobru 2013. godine, uz blagoslov tadašnje ministarke zdravlja Slavice Đukić Dejanović i direktora Kliničkog centra u Nišu prof. dr Zorana Radovanovića.\nPredviđeno je da Klinički centar ima 48.000 kvadrata, od kojih će nove prostorije biti na 26.000 kvadrata, a ostatak će biti rekonstruisan.\nKako je tada saopšteno, radovi koje će izvesti kompanije INSO i „Italiana construzioni“ vredni su 32 mil EUR a, a još toliko će biti izdvojeno za opremanje.


Domaća verzija pretraživača i dalje na bosanskom i srpskom - Vijesti.me\nDomaća verzija pretraživača i dalje na bosanskom i srpskom\nKada je u pitanju internet zajednica mi nismo tako mnogobrojni korisnici. Samim tim nas i Google, kao i ostale globalne kompanije, ne stavlja baš u prvi red obaveza lokalizacije, kazali su u Ministarstvu za informaciono društvo Edit\nDamira Kalač 10. januar 2011, 17:52 ažurirano 27. februar 2019, 04:33\nGoogle.me će na crnogorskom jeziku i sa podrškom za crnogorsku tastaturu, kako su kazali u Ministarstvu za informaciono društvo (MID), biti dostupan tek “kada crnogorski jezik bude prihvaćen kao međunarodno standard”.\nIako je na crnogorskom internet domenu već dvije godine, popularni pretraživač internet Google, na adresi Google.me se i dalje korisniku nudi na srpskom i bosanskom, umjesto crnogorskom jeziku.\nOsim toga, Google je za verzije tog pretraživača na 35 jezika, prilikom pretraga omogućio i izbor virtuelne tastature, zahvaljujući kojoj korisnik može u polje za pretragu unijeti specifične karaktere određenog jezika, ukoliko nije vičan da to učini na svom računaru. Crnogorski jezik je, i kada je virtuelna tastatura u pitanju, na čekanju...\n“Kada bude crnogorski jezik prihvaćen kao međunarodni standard, biće moguće koristiti i simbole crnogorskog jezika i crnogorsku tastaturu na Googleu“, kazali su u MID.\nDejan Abazović iz MID je tokom maja prošle godine saopštio da je pitanje pokretanja Google stranice na ME domenu njegova lična inicijativa, i da se pitanja kao što je podrška za crnogorski jezik moraju posmatrati realnije.\n„Kada je u pitanju internet zajednica mi nismo tako mnogobrojni korisnici. Samim tim nas i Google, kao i ostale globalne kompanije, ne stavlja baš u prvi red obaveza lokalizacije“, rekao je tada Abazović, dodajući da je Crna Gora, po njemu, ipak prepoznata na globalnoj mreži.\n„Kada vidite logo kompanije Google ispod kojeg stoji Crna Gora ili crnogorski mislim da i to nešto znači“, rekao je on tada i dodao da će interesovanje za dobijanjem virtuelne tastature za crnogorski jezik prema kompaniji Google biti nastavljeno.


Pastor sa Nedimovićem i Sijartom na otvaranju novog sedišta kompanije KITE d.o.o. u Čeneju - Ozon Media\nNovi Sad, 13. jun – Predsednik Skupštine AP Vojvodine Ištvan Pastor prisustvovao je danas svečanom otvaranju novog sedišta kompanije KITE d.o.o. u Čeneju, zajedno sa ministrom poljoprivrede, šumarstva i vodoprivrede Vlade Republike Srbije Branislavom Nedimovićem i ministrom spoljnih poslova i trgovine Mađarske Peterom Sijartom.\nNakon prošlonedeljnog otvaranja logističko-servisnog centra u Sremskoj Mitrovici, na svečanosti u Čeneju, iz ove mađarske kompanije koja se bavi prodajom i servisom najsavremenije poljoprivredne mehanizacije saopštene su ambicije da kompanija želi da postane jedna od značajnijih tačaka na agrarnoj mapi Srbije.\nMinistar poljoprivrede, šumarstva i vodoprivrede Branislav Nedimović zahvalio se predstavnicima preduzeća KITE d.o.o., sa kojima je prvi put razgovarao na temu precizne poljoprivrede 2016. godine, što su najnoviju tehnologiju dovelu Srbiju, koja će, prema njegovim rečima još više da unapredi naš agrar. Govoreći o odnosima Srbije i Mađarske, Nedimović je istakao da su odlični politički odnosi preduslov za sve dobro što se danas dešava i u drugim sferama, pa tako i na polju poljoprivrede i zahvalio se ministru Sijartu na velikoj podršci koju pruža našoj zemlji.\nMinistar spoljnih poslova i trgovine Mađarske Peter Sijarto naglasio je da živimo u izazovnim i turbulentnim vremenima, te da su u tom vremenu stabilni odnosi, saradnja, prijateljstvo i strateško partnerstvo između susednih država od izuzetnog značaja. On je dodao da je danas početak velikog investicionog projekta na tlu Srbije, sa akcentom na poljoprivredu, agrarni sektor i proizvodnju hrane. On je istakao da je u prošloj godini zabeležen rast trgovinske razmene između Mađarske i Srbije za 42 odsto, što najbolje govori o odnosu dveju država, a da širenje poslovanja KITE d.o.o. u Srbiji daje novi podsticaj saradnji i doprinosi modernizaciji poljoprivrede.\nGovoreći na svečanom otvaranju predsednik Skupštine APV Ištvan Pastor naveo je da je zadovoljstvo prisustvovati događaju koji popunjava okvir stvoren potpisivanjem dokumenta o strateškom partnerstvu između dve države. On je kazao da ova investicija predstavlja tehnološki iskorak u razvoju naše poljoprivrede.\n”Raduje me današnji dan jer on pokazuje da je naš agrar spreman za kupovinu i korišćenje ovakve tehnologije i da teži modernizaciji”, rekao je Pastor i dodao da je od posebnog značaja i to što se otvara centar za obuku u kome će se sticati nova znanja koja će našem agraru dati novu efikasnost.\nO ambicijama i planovima ove kompanije na svečanom otvaranju govorili su Levente Sabo, izvršni direktor KITE Zrt., Miguel Laguens-Vega, teritorijalni direktor „John Deere“ za Mađarsku, Srbiju i Hrvatsku, Krištof Sabo, izvršni direktor HEPA Zrt. i Imre Kiš, generalni direktor KITE d.o.o..\nNovo sedište kompanije KITE D.o.o. u Čeneju izgrađeno je zahvaljujući programu investicione pomoći za Zapadni Balkan Mađarske agencije za promociju izvoza – HEPA, koji je pokrenulo Ministarstvo spoljnih poslova i trgovine Mađarske.\nPored osnovne delatnosti prodaje poljoprivredne mehanizacije, KITE d.o.o. bavi se i prodajom motornih ulja i maziva, semena, mineralnih hraniva, sredstava za zaštitu bilja, otkupom merkantile i snadbevanjem originalnim rezervnim delovima.\nIzvor/Foto Skupstina AP Vojvodine\nRZS: Hrana za godinu dana poskupela 16,2 odsto


Vlada Severne Makedonije odlučila je u utorak da Parlamentu predloži da krizno stanje, uvedeno zbog pandemije koronavirusa, bude produženo do 31. decembra. Predlog koji će biti dostavljen Sobranju, usvojen je na predlog Upravljačkog komiteta za… »\nPostavljeni ambasadori Srbije u Severnoj Makedoniji i Kongu\nPredsednik Srbije Aleksandar Vučić doneo je ukaz o postavljenju Nevene Jovanović na dužnost izvanrednog i opunomoćenog ambasadora Republike Srbije u Republici Severnoj Makedoniji. Na ovu poziciju Jovanovićeva stupa sa mesta zamenika pomoćnika… »\nU istraživanju kompanije Cable.co.uk Srbija je zauzela 72. mesto od 230 zemalja koje se nalaze na listi kreiranoj prema cenama mobilnog interneta. Prema pisanju Startita, prosečna cena jednog gigabajta u Srbiji je 128 dinara (1,3 dolara), što je za 30… »\nIzrael ima najjeftiniji mobilni internet na svetu, a među 230 analiziranih zemalja, Srbija se našla na 72. mestu, objavio je britanski portal Kejbl. U Srbiji jedan gigabajt mobilnih podataka u proseku košta 1,3 američka dolara, navodi se u izveštaju… »\nPremijera predstave "Moj muž", po delu Rumene Bužarovske, u Jugoslovenskom dramskom pozorištu Žene koje svi prepoznajemo, prijateljice, majke i ćerke, koleginice, koje su svuda oko nas i njihov odnos u totalno drugačijim socijalnim miljeima i… »\nNovi magazin pre 35 minutajoš 43 povezane


Zanimljivosti dana : Ruska balalajka je već 70 godina zabranjena u SAD!\nVeć gotovo 70 godina u Sjedinjenim Američkim Državama postoji jedna veoma neobična i i čudna zabrana.A to je zabrana proizvodnje i prodaje ruskog muzičkog instrumenta balalajki!!...\nA kako je krenulo se neće promeniti bar još u narednih pet godina, jer je predsednik SAD Barak Omaba novim ukazom produžio zabranu do 2020. godine.!\nProgon poznatog muzičkog instrumenta u Americi počeo je pred Drugi svetsk rat, kada je tadašnji predsednik države Franklin Ruzvelt potpisao ukaz o zabrani balalajki na teritoriji SAD za narednih deset godina\nU novije vreme, od 2000. godine, ukazom tadašnjeg predsednika Bila Klintona, zabrana je počela da se odnosi i na Aljasku, jedinu oblasti u SAD gde je do tada bilo moguće prodati ili kupiti balalajku, koja se tu smatra narodnim muzičkim instrumentom.\nFormalni razlog za zabranu balalajki u SAD bilo je to što je instrument u carskoj Rusiji, prema oceni pravoslavne crkve i države, bio pogodan za "ismevanje vlasti" Zabrana koja je važila u ruskom carstvu ukinuta je u vreme Sovjetskog Saveta, ali ne i u SAD, gde je i dalje na snazi, mada ne punom obimu.\nSviranje na balalajci nije skorz zabranjeno, ali je za to potrebno dobiti specijalnu dozvolu. Proizvodnja i prodaja u radnjama su zabranjeni, a dozvoljena je pojedinačna privatna prodaja. To je jedan od razloga zbog kojih je knjiga Dž. Flina "Kako napraviti balalajku", objavljena 1984. godine, i dalje veoma popularna i doživela je devet izdanja.


Srbija kupila 75 respiratora od para EU - European Western Balkans\nBEOGRAD – Srbija je za sada od novca koji je odobrila EU kupila 75 respiratora, od kojih većina tek treba da se dopremi u Srbiju, izjavila je ministarka za evropske integracije Jadranka Joksimović, prenosi Tanjug.\nNa molbu Ministarstva za evropske integracije, evropski komesar za susedstvo i pregovore o proširenju Oliver Varhelji odobrio je prenamenu 93,4 miliona evra iz neutrošenih sredstava iz IPA fondova za pomoć Srbiji, od čega 15 miliona evra direktno za medicinsku opremu, a ostatak za ekonomski opravak nakon krize.\nOd pomenutih 15 miliona evra, do sada su plaćeni troškovi nekoliko letova koji su dopremili medicinsku opremu i humanitarnu pomoć u Srbiju, navodi Joksimović. Podseća i da je upućena molba šefu Delegacije EU u Srbiji Semu Fabriciju da se jedan deo novca odvoji za još 10 kargo letova, kojima će se dopremati sve ono što Srbija dobije ili kupi.\nOstalih 78 miliona evra iz paketa pomoći EU namenjeno je za ekonomski oporavak nakon krize, međutim Joksimović ističe da bez oporavka EU i njenog tržišta, “teško ćemo se i mi oporaviti”. Kako ističe to je zato što je EU naš najveći trgovinski partner i u tom smislu svi moramo da radimo zajedno.\nUporedo sa tim, Ministarstvo za evropske integracije priprema aplikaciju za Fond solidarnosti EU, ali učestvuje i u mehanizmu civilne zaštite kojim uskoro treba da se omogući da Srbija učestvuje u evropskim zajedničkim nabavkama medicinske opreme.\n„To mnogo znači, mi to plaćamo, EU ugovara, ali na nivou centralizovane nabavke mogu da se odrede bolje količine, da stigne brže, da imamo još veću sigurnost u smislu dopremanja“, objašnjava ministarka.\nOsim EU, donaciju u vidu novca ili medicinske opreme dali su Kraljevina Norveška, Kina, Rusija i Mađarska.\nCOVID-19Ministarstvo za evropske integracijeOliver Varhelji\nČelnici EU i šefovi misija EU u Beogradu i Prištini pozdravili imenovanje Lajčaka


Hašiš kod turskog državljanina na Gradini - Far\nSrpski carinici su 22. jula na graničnom prelazu Gradina kod Dimitrovgrada sprečili pokušaj da se preko granice prenese 60 grama hašiša, saopštava Uprava carina, a prenosi RTS.\nHašiš je pronađen u džepu i za pojasom pantalona turskog državljanina koji je vozio automobil marke “audi” francuskih registracija. On je zajedno sa svojom suprugom i dvoje maloletne dece putovao iz Francuske ka domovini.\nIz Uprave carina podsećaju da narkotici, bez obzira na vrstu i količinu, spadaju u robu čiji je promet preko granice zabranjen, a da su putnici u obavezi da se pridržavaju propisa zemalja u koje i preko kojih putuju.\nIzvor i foto: RTS / Uprava carina\nNa “Gradini” kod Dimitrovgrada sprečeno krijumčarenje oko 600 grama zlatnog nakita Na “Gradini” kod Dimitrovgrada od ”najki” do dugmića ”tomi hilfiger” Gradina: Parfemi u frižideru autobusa, džemperi ispod patosnice Na Gradini borbeni i lovački noževi sakriveni u autobusu\ncaribrodDimitrovgradGradinaGranični prelazhašiškrijumčarenjeUprava Carina


O praktikumu IIU - Katedra za elektronsko poslovanje\nHome>Praktikum iz Interneta inteligentnih uređaja>O praktikumu IIU\nO praktikumu IIU\nPraktikum iz interneta inteligentnih uređaja (eng. Internet of Things – IoT) je praktikum za predmet Internet inteligentnih uređaja, namenjen studentima Fakulteta organizacionih nauka. Praktikum daje sveobuhvatan opis razvoja IoT sistema. Prikazani su metodologija, hardversko i softversko okruženje za razvoj IoT sistema. Praktikum obuhvata trideset rešenih i deset nerešenih primera primene interneta inteligentnih uređaja. Može se koristiti i kao dodatna literatura za druge predmete iz oblasti primene savremenih informacionih tehnologija na svim nivoima studija. Osim studenata, ovaj praktikum može biti od koristi i onima koji se bave primenom savremenih infomacionih tehnologija s teorijskog i praktičnog aspekta.\nRazvoj Interneta inteligentnih uređaja doveo je značajnih promena u načinu života, poslovanja, obrazovanja, zdravstva, proizvodnje. Omogućava povezivanje većeg broja korisnika, uređaja, usluga i aplikacija na Internet pri čemu svaki uređaj ima svoj jedinstveni identitet i može izvršiti detekciju i reagovati na promene u okruženju. Uređaji povezani sa drugim uređajima i aplikacijama mogu direktno i indirektno da razmenjuju podatke, ili da ih šalju na udaljene servere. Ljudi kao krajnji korisnici mogu ovim podacima pristupiti putem veb i mobilnih aplikacija. Internet inteligentnih uređaja se može primeniti u raznim domenima, u: domaćinstvu, gradovima, energetici, maloprodaji, marketingu, logistici, agrokulturi, industriji, obrazovanju, zdravstvu, poslovanju, upravi. Primena interneta inteligentnih uređaja u svakodnevnom životu može značajno poboljšati kvalitet života i rada na viši nivo. Uvođenjem pametnih uređaja u životni prostor ili u poslovanje, olakšava se realizacija svakodnevnih aktivnosti. U obrazovanju se interenet inteligentnih uređaja primenjuje u pametnim učionicama, bibliotekama korišćenjem wearables uređaja, posebno kod učenika sa invaliditetom. U zdravstvu i sportu wearables uređaji omogućavaju praćenje zdravstvenog stanja pacijenata i sportista. U gradskom okruženju postavljanjem senzora, aktuatora, mikrokontrolera i mikroračunara omogućava se automatizacija gradova i njihove infrastrukture: putevi, parkinzi, osvetljenje, sistem nadzora i sistem za reagovanje u vanrednim situacijama. Moguće je i pratiti vremenske prilike, zagađenost vazduha, buku, detektovati požare i poplave. U domenu logistike internet inteligentnih uređaja doprinosi automatizaciji saobraćaja, vozila i praćenju isporuke robe. Značajan domen predstavljaju i pametne mreže i sistemi obnovljive energije koji korisnicima električne energije mogu omogućiti upravljanje potrošnjom, proizvodnju i prodaju električne energije. U poljoprivredi primenom interneta inteligentnih uređaja može se izvršiti automatizacija sistema navodnjavanja i kontrola staklenih bašti i odrediti kvalitet i pogodnost zemljišta za uzgajanje biljnih kultura.\nOsnovni cilj ovog praktikuma je detaljan prikaz mogućnosti primene interneta inteligentnih uređaja u različitim sferama poslovanja, ali i drugim oblastima ljudskog delovanja.\nPraktikum iz interneta inteligentnih uređaja se sastoji iz tri dela. U prvom delu pod nazivom „Razvoj sistema interneta inteligentnih uređaja” dat je pregled metodologije razvoja IoT sistema, softverskog i hardverskog okruženja za razvoj IoT sistema. U drugom delu „Rešeni primeri iz interneta inteligentnih uređaja” prikazana je primena interneta inteligentnih uređaja u: pametnim kućama, pametnim učionicama, pametnim gradovima, saobraćaju, zdravstvu, sportu, trgovini, poljoprivredi. U trećem delu „Nerešeni primeri iz interneta inteligentnih uređaja” zadati su nerešeni zadaci za vežbanje razvoja različitih pametnih okruženja.\nS obzirom na to da na srpskom jeziku do sada nije bilo praktikuma iz oblasti interneta inteligentnih uređaja, uzori pri pisanju ovog praktikuma bili su prethodni radovi autorâ ovog praktikuma, kao i praktična znanja i iskustva stručnjaka iz nauke i privrede u Srbiji.\nZahvaljujemo profesorima dr Miloradu Stanojeviću, dr Veljku Milutinoviću i dr Branislavu Jovaniću na sugestijama i pomoći pri izradi ovog praktikuma. Zahvaljujemo lektoru Vukašinu Stojiljkoviću na svim sugestijama. Zahvaljujemo saradnicima i doktorantima Katedre za elektronsko poslovanje: Konstantinu Simiću, Milici Labus, Rastku Martaću, Branki Rodić-Trmčić, Igoru Đuriću, Bobanu Davidoviću na pomoći pri izradi ovog praktikuma, kao i svim saradnicima Katedre iz reda studenata: Aleksandru Ivkoviću, Ivanu Jezdoviću, Đorđu Kneževiću, Pavlu Lošiću, Nikoli Ugrinoviću i Nemanji Milakoviću. Takođe, zahvaljujemo se Vladanu Bojiću, Predragu Milićeviću, Urošu Milanoviću, Ljubiši Gačeviću, Milošu Timotiću i drugim brojnim studentima Fakulteta organizacionih nauka koji su svojim seminarskim i završnim radovima doprineli kvalitetu i izgledu ovog praktikuma.\nSve sugestije u vezi sa izloženim gradivom su dobrodošle.


Građanske Inicijative | Mladi sa juga Srbije podelili paketiće mališanima iz socijalno ugroženih porodica\n25 Dec Mladi sa juga Srbije podelili paketiće mališanima iz socijalno ugroženih porodica\nPreko 200 paketića otišlo je u ruke mališana iz socijalno ugroženih porodica u Vranju, Bujanovcu, Lebanu i Preševu i to iz srca i ruku mladih ljudi, njihovih sugrađana, koji su odlučili da ove praznike treba ulepšati i deci čiji roditelji nemaju finansijsku mogućnost da ih obraduju na ovakav način. Akcija prikupljanja sredstava trajala je nešto više od dve nedelje, a 23. i 24. decembra mladi iz ova četiri mesta organizovali su akcije pakovanja i darivanja novogodišnjih paketića. Ovo su bili pravi praznični događaji, prepuni emocija i jednako velike sreće i radosti i među mladima koji su darivali i među decom koja su paketiće dobila.\nAkcije u svim mestima organizovane su u saradnji sa đačkim parlamentima srednjih škola, centrima za socijalni rad i svim pojedincima i firmama koje su donirale ili novčana sredstva ili nešto od sadržaja za novogodišnje paketiće.\nAnastasija Jovanović iz Lebana smatra da su ovakve akcije jako bitne za mlade ljude, jer se na ovaj način kod njih rađa svest o tome da treba da brinu o socijalno ugroženoj deci, ali i ljudima uopšte, a da se u suprotnom ovakva empatija ne može razviti.\n„Mladi uglavnom ne obraćaju pažnju na decu kojoj roditelji ne mogu da prirede ni ovako malu radost, kao što je kupovina novogodišnjeg paketića, da je drugačije, ovakvih akcija bi bilo mnogo više. Možda neki i primećuju, ali to kod njih ne budi nikakvu emociju. Mi ovo radimo pre svega zbog toga što se mi mnogo lepo osećamo zbog toga i želimo da pomognemo drugim ljudima. Možda je to zato što i sami odrastamo u sredini u kojoj smo imali mnogo primera socijalno ugroženih porodica, što u odeljenju, što u komšiluku“, smatra Anastasija.\nI njen vršnjak Bogdan Matić iz Bujanovca slaže se da su ovakve organizacije jako bitne i za mlade koji ih organizuju, i za one za koje se organizuju.\n„Među ovom decom ima i one koja nikada nisu dobila paketiće. Želeli smo pre svega njih da obradujemo, ali i onu čiji roditelji možda trenutno ne mogu da im obezbede novogodišnji poklon. Vrlo je lep osećaj kada radite ovakve akcije i siguran sam da ćemo ih raditi i u budućnosti“, kaže Bogdan.\nCentri za socijalni rad u svim mestima pomogli su pri odabiru mališana koji će dobiti poklone. Kako kažu, ovakve akcije su više nego značajne i deci i roditeljima koji ne mogu da obezbede paketiće svojim najmlađim članovima.\n„Deci je u vreme praznika najbitnije da se neko seti njih i da im pokloni nešto. Mi stalno radimo sa ljudima koji su socijalno ugroženi i mogu da kažem da su mladi odabrali baš porodice kojima je ovakva pomoć najpotrebnija – kako roditeljima, tako i njihovoj deci. Siguran sam da su im ulepšali praznike“, kaže Dragan Cvetković, direktor Centra za socijalni rad u Lebanu.\nHumanost je kada brinemo o svima kojima je pomoć potrebna\nAkcija u Vranju je bila nešto drugačija, jer je Đački parlamnet Gimnazije u Vranju proširio akciju i na prikupljanje odeće za mališane, ali sredstava za lečenje njihove školske drugarice Danice Janjić (za koju je sredstava moguće donirati i preko fondacije Budi human – „Da Danica ponovo prohoda!“). Ovakve akcije za njih su već tradionalne, a ove godine pridružili su im se i mladi iz drugih srednjih škola, a posebnu lepotu ovoj akciji dali su mališani iz OŠ „Jovan Jovanović Zmaj“, koji su za svoje vršnjake pripremili oko 50 paketića. Ovo je divan primer društvene angažovanosti i škole, ali i roditelja ove dece, koji su prepoznali značaj ove humanitarne akcije.\n„Jedna devojčica nam je danas rekla da smo joj poklonili barbiku koju je celog života želela. Samo to je dovoljno za motivaciju za ovakve akcije, a tu su i osmesi sve ove dece danas, i to je nešto što ništa ne može da zameni. Da su mladi u Vranju humani pokazala je ova akcija i količina i stvari i novčanih sredstava koje smo prikupili. Moji drugari su prilično svesni da mogu i kako mogu da pomognu drugima i to svakako dokazuje da su to budući veliki ljudi“, priča Anđa Stojanović iz Gimnazije „Bora Stanković“ u Vranju i dodaje da ovakve akcije podsećaju da smo svi jednaki i da svi zaslužuju srećne praznike.


Republika Srpska: Za pola mjeseca vakcinisano 64.250 građana\nAmra Kebo, 02/08/2021\nU Republici Srpskoj je od 15. jula do danas u danima u kojima se obavljala vakcinacija prvu ili drugu dozu vakcine protiv kovida 19 primilo oko 64.250 građana, što u prosjeku čini nešto više od 4.280 građana dnevno, saopšteno je iz resornog ministarstva prema do sada dostavljenim podacima zdravstvenih ustanova Institutu za javno zdravstvo RS.\nU ovom periodu ubrzane vakcinacije u Republici Srpskoj, prvom ili drugom dozom, najviše građana vakcinisano je u Domu zdravlja Banjaluka – oko 11.850, zatim u Domu zdravlja Bijeljina, gdje je vakcinu primilo oko 5.970 građana, te u Domu zdravlja Prijedor, gdje se vakcinisalo oko 5.350 ljudi.\nU Domu zdravlja Gradiška vakcinisano je oko 4.440 građana, u Domu zdravlja Doboj vakcinu je primilo oko 3.410 građana, u Domu zdravlja u Laktašima vakcinisano je oko 3.010 građana, dok je u Institutu za javno zdravstvo Republike Srpske vakcinu primilo oko 2.980 građana.\n“Imamo podatke da i u pojedinim zemljama okruženja i u Evropi dolazi do pogoršanja epidemiološke situacije izazvano delta sojem virusa, a među zaraženima su više mlađe osobe, koje uglavnom nisu ni vakcinisane”, rekao je Šeranić.\nOn je naveo da podaci iz istraživanja, kao i podaci iz zemalja koje imaju visok obuhvat vakcinacijom, govore da vakcinacija sa dvije doze značajno štiti da se osoba ne zarazi virusom korona.\n“U manjem procentu se može desiti da se vakcinisana osoba zarazi, ali je efikasnost vakcina u sprečavanju težih oblika kovida 19 izuzetno visoka”, rekao je Šeranić.\nOn je podsjetio da Republika Srpska trenutno na raspolaganju ima dovoljno vakcina više proizvođača, da se ulažu svi kapaciteti u masovnu vakcinaciju, da su domovi zdravlja, u skladu sa planovima i rasporedima, organizovali vakcinaciju bez zakazivanja i pozivanja, te apeluje da građani ne oklijevaju sa vakcinacijom.\nU saopštenju se navodi da je do sada u Republiku Srpsku ukupno isporučeno više od 965.000 doza vakcina, od čega je većina nabavljena sredstvima Republike Srpske.\nIz Ministartsva zdravlja i socijalne zaštite podsjećaju da domovi zdravlja širom Republike Srpske obavještavaju stanovništvo o rasporedima masovne vakcinacije protiv kovida 19 bez prethodnog zakazivanja, kao i o rasporedu revakcinacije za one koji su već primili prvu dozu neke od pet dostupnih vakcina protiv virusa korona.\nU saopštenju se navodi da se stanovnici o mogućnostima za vakcinaciju mogu informisati i u zdravstvenim ustanovama koje sprovode proces imunizacije protiv virusa korona.\n“Važno je i da zdravstvene ustanove i dalje imaju svakodnevnu proaktivnu ulogu u organizovanju vakcinacije i informisanju građana o procesu imunizacije”, naveli su iz Ministarstva zdravlja i socijalne zaštite.\nIz Ministarstva su istakli da se istovremeno odvija i vakcinacija prioritetnih grupa građana po prijavama u domovima zdravlja i Institutu za javno zdravstvo Republike Srpske.\nU saopštenju se dodaje da je organizovana i vakcinacija u privrednim subjektima koju sprovode timovi Zavoda za medicinu rada i sporta Republike Srpske i Instituta za javno zdravstvo Republike Srpske, u saradnji sa Unijom udruženja poslodavaca Republike Srpske i Privrednom komorom Republike Srpske.\nMinistarstvo zdravlja i socijalne zaštite Republike Srpske i Institut za javno zdravstvo Republike Srpske još jednom pozivaju građane da nastave sa dobrim odazivom na vakcinaciju protiv virusa korona i na taj način zaštite svoje zdravlje i doprinesu što sveobuhvatnijoj imunizaciji stanovništva.\nTags\t#Republika Srpska\t#Vakcinacija\nBošnjaci Nevesinja: Pozivamo komšije da gradimo dobrosusjedske odnose


Za poplavljene privrednike 4,9 miliona KM pomoći | Banjaluka.net\nZa poplavljene privrednike 4,9 miliona KM pomoći\nMinistarstvo finansija Republike Srpske doznačilo je ukupno 4,9 miliona KM jednokratne pomoći na račune privrednika iz Banjaluke, Bijeljine i Modriče koji su oštećeni tokom poplava 2014. godine.\nUpravni odbor Fonda solidarnosti za obnovu Republike Srpske odobrio je na sjednici u maju privrednim subjektima u Bijeljini pomoć u iznosu od dva miliona KM, Banjaluci dva miliona KM, a Modriči 900.000 KM, saopšteno je iz Biroa Vlade Srpske za odnose sa javnošću.\nPomoć je uplaćena prema spiskovima koje su dostavile lokalne zajednice u dogovoru sa udruženjima privrednika oštećenih u poplavama.\nNakon što su Ministarstvu finansija dostavljeni spiskovi i uneseni podaci, sredstva su za ove lokalne zajednice isplaćena po osnovu zaprimljenih spiskova sa pojedinačnim iznosima i korisnicima.\nTrenutno se obavlja unos podataka za opštinu Laktaši, a očekuje se da spisak privrednika dostavi Prijedor, kojem je zaključkom Upravnog odbora Fonda solidarnosti odobreno ukupno dva miliona KM.